text:
Kudawecha / Calabas – Diadomingo awor cuminsando pa 1’or di merdia, e famoso copa rotativo “Nos cu Nos” di Team Snor, e team cu uniform mas original den mundo di domino, lo wordo hunga n’e ya mundialmente famoso Domino Square Garden na Calabas, esta 99 Bar & Restaurant. Si amantenan di domino, e temporada tan gusta di torneonan Nos cu Nos a yega! Luna di december t’e luna di Nos cu Nos, y e biaha aki diadomingo awor 15 di december, cuminsando pa 1’or di merdia, Team Snorbou guia di e flamante Snor Perez lo ta bay tin nan dia di husio!
Dificil pa bisa kende(nan) lo bay cu e copa e aña aki, ya cu segun un chuchibi a fluit, ta duro so tin! Aña pasa tabata Nelson Gomez y Richard Heyliger a bay cu e copa. Aña pasa Richard a cabesha un rato, pero despues di un “peptalk” di Nelson, e’la “rise back from the grave” y asina nan dos a logra bay cu e copa tan anhela! Segun rumornan ta core rond, Richard y Nelson kermen cu ta un di nan lo bay cu e copa sigur, pero segun otro zonidonan cu ta yega nos horea, pa esaki sosode nan lo tin cu bay of cumpra bril x-ray, of bay un brain chirurg, of ranka e palo for di e leesbril!
Cos ta hot shonnan. Na 2016 tabata Wilson Richards y Rafy Helliger, na 2017 tabata Snor y Ramona a gana, pero segun “Odds Calculator” di Dr. Phil di The FreeSavanna University esaki ta un biaha den 1253 aña e por pasa. Shonnan, e pressure cooker ta ON pa diadomingo awo, 15 di december, cuminsando pa 1’or di merdia na e unico Domino Square Garden na mundo, esta 99 Bar & Restaurant na Calabas! Yegaaa!


c: text/html

text:
E mandatario encarga cu ehecucion di FASE recientemente a tene un rueda di prensa durante cual e por a anuncia cu tin mas di 10 mil hende cu a cobra FASE. Via transferencia bancario un total di 9779 a ricibi un of mas pago. Via Departamento di Asunto Social cu ta encarga cu pagonan en efectivo alrededor di 260 hende a haya pago surpasando e total di 10 mil persona. Den mesun rosea e mandatario a reconoce cu ainda tin hopi cu no a haya pa diferente motibonan.
Minister Glenbert Croes ta admiti cu ainda mester mehora e servicio di FASE. E gritonan di ayudo ta un indicacion cu tin indignacion eyfo pa cu cierto servicionan di FASE. E keho mas fuerte ta e falta di comunicacion.
“Mi ta asumi responsabilidad pa e problemanan pero alabes mi ta asumi responsabilidad pa e solucionnan den cuadro di FASE pa asina cada aplicante di FASE cu ta cualifica, por haya su yudansa tur luna” e mandatario a expresa.
Pa por cumpli cu informacion cu e aplicantenan tin derecho riba dje, e mandatario a busca solucion y a fortifica e callcenter na servicio di tur e aplicantenan. Tambe a habri un pagina di FASE riba facebook unda cu tur hende por acudi cu su preguntanan.
Pero apesar di e kehonan, e Mandatario ta manda un reconocimento special di gratitud na e team di FASE, DPL, SVB, DAS, Censo y Directie Financiën cu desde institucion di FASE ta trahando incansablemente, dia aden adia afo hasta fin di simannan, pa awe por anuncia cu 10 mil hende a haya e ayudo di emergencia di Gobierno esta FASE.
“E trabou di e team di FASE tabata for di principio un trabou extraordinario.” Mientras tanto tabatin mas di 13 mil aplicacion individual y alrededor di 3000 aplicacion di ZZP.
Pa por a procesa, screen y zefta individualmente 16 mil+ aplicacion den un luna y mey di tempo tabata un tarea sobrehumano. Pero e team a logra y te awo, mas di 10 mil persona a bin na remarca caba.
“Un palabra di gratitud enorme pa e trabou incansabel desplega. Un disculpa profundo pa tur fayo cometi. Mescos cu mi a asumi responsabilidad di por ofrece un FASE na tur cu a perde trabou y/of entrada, igual mi ta asumi responsabilidad pa sigui busca solucion pa tur cu tin derecho riba dje, pa por haya su ayudo financiero for di Gobierno di Aruba.”
21 juni 2020

robotstxt: allowed

filter: keep


text:
DEN HAAG – Ministernan Plenipotenciario di Aruba, Corsou y St Maarten a atende Prinsjesdag awe. Asina e mandatario di Aruba a in-forma diamars merdia. Sr. Besaril tabata invitado special pa Prinsjes-dag como miembro di Conseho di Minister di Reino (Rijksministerraad) y ta sinta hunto cu su colega Minister Plenipotenciario di Curaçao y St. Maarten.
E aña aki e apertura di e aña parlamentario tabata otro pa motibo di e situacion cu corona. Pa cuminsa e ceremonia a tuma lugar den De Gro-te Kerk na Den Haag y no den Ridderzaal manera ta e custumber. Tambe no tabata tin e desfile di Rey Willem Alexander y Reina Maxima den koets for di Palacio Noordeinde pa Ridderzaal. E pareha real a bai cu auto na De Grote Kerk. E cantidad di invitadonan a wordo limita – pa mantene e distancia di 1.5 meter – na 270, enbes di 1000 tur aña den e Ridderzaal.
Na e ocacion aki Rey Willem Alexander a tene un discurso (troonrede) unda e ta elabora riba e plannan di Gabinete Rutte III pa e siguiente aña. Pa loke ta e parti Caribense di Reino, Rey Willem Alexander a bisa cu ta wordo papia cu e paisnan cu e sufri golpi grandi door di e corona vi-rus pa mira ki tipo di sosten lo duna y bou di cua condicion esaki lo wordo brinda. Meta ta pa sostene e poblacion den e paisnan aki y con-tribui na seguridad economico den futuro y tambe stabilidad social. Sosten humanitario semper lo wordo duna na e paisnan, segun Rey Willem Alexander a lesa for di e troonrede.
Riba e potret drpd: Minister Plenipotenciario di St. Maarten Rene Vio-lenus, Minister Plenipotenciario di Aruba Guillfred Besaril, y Minister Plenipotenciario di Curaçao Anthony Begina. Potret cortesia Arubahuis
DEN HAAG – Rey Willem Alexander hunto cu su casa Reina Maxima, den un video di casi 2 minuut, a dirigi su mes na e pueblo Hulandes, den un intento pa splica nan fayo di bay vakantie den pleno crisis di Corona. Palabranan manera arepentimento, door di a viola boso confianza, e Rey a splica su decision y e consecuencia di esaki. E ta yama su decision ‘imprudente’ pa no a tene cuenta cu e situacion actual. A mustra cu aunke cu e viahe tabata den margen di tur regla pa cu COVID19, toch e no tabata un bon decision. Na final el a bisa tambe si cu nan ta involucra, pero no infalible. E ta e video mas mira di dia na Hulanda pa awe, diaranzon.
DEN HAAG – Rey Willem Alexander y su famia a bolbe Hulanda diasabra anochi, ora di Hulanda, un dia despues cu nan a biaha pa Grecia pa vacacion. Asina e portal NOS ta raporta. Tabata pa 9’or di anochi cu e Rey y su famia a bolbe cu buelo comercial di KLM. Un rato despues a hisa e bandera real na Palacio Huis ten Bosch, segun regla ora cu e Rey ta bek na su pais. E Rey y su famia a bolbe debi na e multiple critica cu tabatin pasobra cu el a biaha, mientras cu gobierno ta pidi tur hende keda cas y no bay di vacacion debi na coronavirus. E Rey a reacciona bisando cu nan a mira e comentarionan y cu el a afecta nan y pesey nan a bolbe. Parlamento Hulandes tabata basta disgusta cu e decision di e Rey di bay vacacion.
DEN HAAG – Rey Willem Alexander y Reina Maxima a cancela nan vacacion pa Grecia diabierna. Esaki despues di e ola di critica cu nan a haya den medionan social na Hulanda. Gabinete Rutte ta pidi hende pa no bay vakantie y e monarchanan mes a dicidi di bay riba vacacion. Algo cu pues no a cay nada bon cerca e pueblo Hulandes. “Nos ta wak e reaccion di hende den media, y nan ta pisa. Y nan a afecta nos” e mensahe di Rey a bisa.
DEN HAAG – Tur aña Arubahuis ta informa riba e importancia pa futuro studiantenan cu kier bin studia na Hulanda pa tuma accion na tempo pa regla e asunto di vivienda. E studiante cu tin pensa di bay studia na Hulanda mester tene cuenta cu mester inscribi pa camber sigur un of dos aña di antemano, dependiendo e ciudad. Esaki ta e mensahe fuerte cu Minister Plenipotenciario Guillfred Besaril na e studiantenan. ‘Arubahuis ta keda enfatisa riba e importancia di regla vivienda na tempo mirando e scarcedad grandi cu tin den diferente ciudad. Mas tempran bo orienta y inscribi, mas grandi bo chens-nan ta pa haya un lugar di biba ora cu bo bin studia na Hulanda. Arubahuis hunto cu e mentornan tin e tarea pa duna e informacion y conseho necesario con por yega na vivienda. Nos ta enfatisa cu e studiante mes ta keda responsabel pa haya y regla su vivienda na Hulanda,’ segun minister Besaril.
BILTHOVEN – Hulanda a registra casi 8000 caso positivo diabierna di COVID19, cu ta un otro record. E cantidad exacto ta 7997 caso. Diahuebs, Rijksinstituut voor Volksgezondheid en Milieu (RIVM) a registra 7825 test positivo. E tabata 7833 pero a coregi esaki diabierna. E situacion como tal ta keda hopi alarmante na Hulanda. Na Amsterdam so tabatin 676 test positivo, 330 na Rotterdam, 263 Utrecht. Y na Tilburg, Almere, Enschede y Zaanstad a registra mas di 100 test positivo. E ultimo 7 dianan a registra algo mas cu 50 mil caso positivo. Desde e comienzo di e brote, Hulanda a registra casi 212 mil caso positivo. Den apenas 2 luna, e cifra a multiplica cu tres.
HILVERSUM – E vehiculonan satelital cu cual e medio di comunicacion Hulandes NOS ta trafica na Hulanda pa haci raportahe, lo no tin nan logo di compania mas. Esaki debi na e cantidad di menasa den direcion di e trahadornan, incluyendo periodistanan di e compania. Asina e compania ta raporta riba nan portal. Practicamente tur dia tin periodista y techniconan cu ta riba caminda pa raporta, cu ta wordo confronta cu menasa, insulto cu dede mei mei. Tambe ta tira sushi riba nan y of ta blokea e autonan. Hopi biaha ora cu ta trahando den e auto, esaki ta bira dificil ora cu hende cuminsa bati riba e auto of te hasta, den caso extremo, pishi riba dje. Y no ta loke ta solamente sosode, sino e miedo di kico por pasabo, segun e hefe di redaccion di NOS Nieuws Marcel Gelauff ta bisa. Como tal tin basta tempo cu no ta manda periodista sin proteccion pa manifestacionnan publico. Ta papia di un derota pa NOS pero tambe pa periodismo en general. “Periodismo ta bou di presion di hende y gruponan cu kier pa solamente nan mundo wordo refleha, y ta stroba cualkier otro perspectiva di wordo presenta, y ta atacha asina e libertad di prensa”.


text:
Nos ta komprondé ku bo ke bishitá un miembro di famia, amigu òf konosí, pero mas importante ta pa e pashènt por rekuperá mas lihé posibel i den tur trankilidat. Pa e motibu akí nos tin e siguiente reglanan:
- Máksimo 2 bishitante na mes momentu pa evitá ku ta stroba e otro pashèntnan den e kamber. Bishitante por alterná.
- No ta pèrmití pa huma niun kaminda den e edifisio di Curaçao Medical Center.
- Bisti na un manera adekuá i respetuoso ora bo ta bin di bishitá na e hòspital.
- No laga bo yunan hunga den pasio, left òf riba trapi.
- No ta pèrmití pa filma òf saka potrèt sin pèrmit, esaki relashoná ku privasidat di e pashèntnan.
- No ta pèrmití bestia di kas den hòspital.
- Curaçao Medical Center no ta para responsabel pa daño, pèrdida òf robo den niun tipo di situashon.
- No ta pèrmití pa trese kos di kome ni bebe pa un pashènt sin ku a konsultá ku e sekshon korespondiente.
- Silensio ta nesesario pa e proseso di rekoperashon di e pashèntnan.
- Yuda nos tene nos hòspital limpi. Tira bo sushi den kos di sushi.
Si violá e reglanan ariba menshoná, nos personal tin e derechi pa hala bo atenshon riba esaki i tuma e medidanan nesesario.
Si komo bishitante bo mes ta malu òf bo tabatin kontakto ku malesa ku ta pega, nos ta pidi bo pa no bini na bishita.


text:
ACTIVO DOMESTICO NETTO A SUBI Resumen di e Relato Mensual di December 2016
ACTIVO DOMESTICO NETTO A SUBI Resumen di e Relato Mensual di December 2016
Desaroyo monetario
Den e luna di December 2016, e cantidad di placa den circulacion a subi cu Afl. 93 miyon te na Afl. 4.166,4 miyon, compara cu e luna anterior. Esaki a wordo causa door di un crecemento den e activo domestico netto (+Afl. 102,4 miyon) y un bahada den e reserva di divisa netto (-Afl. 9,4 miyon).
E desaroyo den e activo domestico netto a surgi door di un subida den credito domestico (+Afl. 98,1 miyon), causa pa un crecemento den credito netto na e sector publico (+Afl. 85,3 miyon) y expansion di credito bancario na e sector priva (+Afl. 12,8 miyon). Tambe, transaccionnan no relata na credito a aumenta cu Afl. 4,3 miyon.
E subida den credito bancario netto na e sector publico ta debi na un bahada den e depositonan di gobierno (-Afl. 95,7 miyon), cual a wordo parcialmente mitiga door di menos debenan di gobierno (-Afl. 10,7 miyon). Crecemento den credito na empresa (+Afl. 10 miyon), credito na consumidor (+Afl. 1,6 miyon) y hipoteca pa vivienda (+Afl. 1,1 miyon) a contribui na e subida den credito bancario na e sector priva. E aumento den transaccionnan no relata na credito a resulta mas tanto for di un expansion den e asina yama “shareholders’ equity” y “accounts receivables and prepayments”.
E bahada den reserva di divisa netto di e sector bancario ta debi na benta netto di divisa (Afl. 213,7 miyon) na publico, principalmente relaciona cu pago netto pa importacion di mercancia, e asina yama “portfolio investment”, otro servicionan y otro inversionnan. Esaki a wordo pa un gran parti mitiga pa compra netto di divisa (Afl. 204,3 miyon) for di publico, primordialmente relaciona cu turismo, transaccionnan di e asina yama “capital account” y transferencia netto for di cuentanan den exterior di companianan local.
Inflacion
E nivel general di prijs, cu ta wordo midi door di e indice di prijs di consumo, a registra un bahada di 0,3 porciento den e luna di December 2016, compara cu December 2015. E contribuyente principal na e caida aki ta e componente “Vivienda”, cual ta debi primordialmente na un reduccion den prijs di electricidad. Si exclui e componentenan di cuminda y energia for di e indice di prijs di consumo, inflacion ta mustra un crecemento di 0,4 porciento compara cu December 2015. Pa loke ta trata e promedio anual di e tasa di inflacion, esaki a keda mescos na -0,9 porciento na December 2016, compara cu November 2016.
Turismo
Na December 2016, e cantidad di turista a registra 97.042 bishitante, cual tabata 18,1 porciento (-21.424 bishitante) menos cu na December 2015. E bahadanan den e mercado Latino Americano di 49,6 porciento (-23.319 bishitante) tabata e causa di esaki. Di otro banda, e mercadonan Norte Americano y Europeo a crece cu 2.685 bishitante (+4,5 porciento) y 1.118 bishitante (+17,8 porciento), respectivamente.
E caida den e mercado Latino Americano a wordo causa pa menos bishitante for di Venezuela (-25.068 bishitante of -62,1 porciento). E subida den e mercado Norte Americano a resulta for di un expansion den bishitante for di Merca (+2.396 bishitante of 4,5 porciento). E crecemento den e mercado Europeo a wordo causa principalmente for di mas bishitante for di Suecia (+425 bishitante of +45,4 porciento) y Hulanda (+379 bishitante of +13,2 porciento).
E cantidad di turista crucero a registra un aumento di 8.935 bishitante of 9,7 porciento te na 100.642 na December 2016, compara cu December 2015. E cantidad di barconan, sinembargo, a baha for di 48 na December 2015 pa 47 na December 2016.
Entrada di Gobierno
Na December 2016, entrada di gobierno a suma Afl. 105,4 miyon, cual ta Afl. 79,4 miyon menos compara cu e mesun luna di e aña anterior. E caida aki ta resultado di bahadanan den entrada di impuesto (-Afl. 62,9 miyon) y den entrada no relata na impuesto (-Afl. 16,6 miyon).
E bahada den entrada di impuesto ta relata principalmente na menos impuesto riba ganashi (-Afl. 79 miyon), despues di e introduccion na November 2015 di e asina yama “Voldoening op Aangifte Syteem (VAS)”, cual a resulta den entrada mas halto di impuesto riba ganashi na December 2015. Di otro banda, subidanan a wordo registra den impuesto riba salario (+Afl. 8,5 miyon), benta di negoshi (B.B.O) (+Afl. 1,7 miyon) y impuesto riba devisa (+Afl. 1,2 million).
Banco Central di Aruba
9 Februari 2o17


text:
WILLEMSTAD — Despues ku djasabra último nos selekshon a empatá na 0 gol kontra e selekshon di Nicaragua durante e wega di fogeo, awe djaluna 19 di yüni pa 5’or di mainta nos selekshon a sali rumbo pa Martinique pa bai representá nos un biaha mas. Esaki en konekshon ku nos kompromisonan di e final di Scotiabank Caribbean Cup 2017.
Dia 25 di yanüari último a tuma lugá e sorteo ku a determiná den kua pul nos lo kai.
E paisnan ku ta den nos pul ta lo siguiente;
- Jamaica
- Martinique
- Kòrsou
- Frans Guyana
E promé partido ta dia 22 di yüni 6’or di atardi entre Jamaica i Frans Guyana miéntras e segundo partido lo ta 8’or di anochi, kaminda nos selekshon nashonal lo enfrentá e ekipo anfitrion, Martinique. Dia 25 di yüni lo tuma lugá e partidonan final kaminda e promé partido lo ta pa e terser i di 4 lugá i e segundo partido lo ta bai ta pa e kampion i supkampion di Scotiabank Caribbean Cup 2017.
Nos selekshon lo regresá Kòrsou dia 26 di yüni pa sosegá i despues kontinuá ku e trainingnan pa nos kompromisonan di Gold Cup 2017 ku lo tuma lugá den luna di yüli na Merka, kual ta otro evento grandi ku lo konta ku kobertura mundial.


text:
Chaim Durand a terminá e aña aki su estudio komo pilot na Merka. El a terminá nèt ora a surgi henter e situashon di ‘lockdown’ debí na e vírus di Corona. Pero apesar di esaki Chaim e ta ganando su oranan di buelo tiki tiki. Chaim ta un hóben ehèmpel ku a Sali for di un skol di VSBO i a yega asina leu apesar di tantu opstákulo ku el a hañ’é kuné den su kaminda. Perseveransia i perseveransia ta loke Chaim semper a pone su dilanti.
Chaim ta kòrda ku for di ora e tabata chikitu, asta den pèmper, ora e tende avion e ta wak ariba i mustra ariba. Esei a keda den su mente i e sa ku un dia e lo bula un avion. El a keda bringa pe apesar di tur opstákulo ku a tira den su kaminda.
Opstákulo…
E promé opstákulo ta ora el a bai un skol VPCO basta konosí na Kòrsou i ora nan a puntra den klas na e muchanan kiko nan ke bira, Chaim a bisa ku e ke bira pilot, pero nan a keda wak e ku un kara i bisa ku si ta wega e ta hasiendo pasobra di e manera ku e ta bayendo e por bien lubidá i mihó e buska un otro plan. E tabata un hóben di 14 aña a tuma e kos aki hopi personal i el a bira hopi tristu. El a skohe otro sektor ku e no tabata gusta. El a skohe pa ekonomia atministrashon i komersio. E no a gusta i por a mir’é ku su puntonan a kai. E tristesa i depreshon a hal’é abou. El a kita for di e skol ei i a hasi e aña 2 di nobo i na e otro skol si a bai bon. Kabando e skol el Chaim a konosé un persona ku tambe kier a bira pilot. Pero e nivel no tabata Havo ku tabata un di e eksigensianan. Pero tòg e persona ei a bisa ku e ta bai pe. Chaim a mira kon e persona ei a logra, el a kuminsá bula. E kos ei a pone Chaim pensa ku e tambe tabata por. Na 2010 el a pone su meta pa e logra. No tabata fásil pero el a keda determiná pa logra. I despues di tur e tormenta e solo a sali i e regenbog a bin i asina el a hañ’é den e estudio i e aña aki el a kaba apesar di tur e difikultat ku el a pasa aden.
Deskriminá…
Chaim ta splika ku no tabata su puntonan ku a influensia su estudio pero e nivel di PKL/TKL ku e tabata den dje. E nivel di estudio ei a pone ku el a sintié deskriminá ku e no por logra su meta. Tabata bisa Chaim ku e mester di Havo i VWO pa e por bai pa pilot. E ku tabata hopi yòn e tempu ei a tuma e loke nan tabata bis’é literalmente i a pone su soño un banda. Pero esaki ta Kòrsou ku ta bai e sistema di Hulanda siendo Merka ta sali for di e punto ku e persona tin gana i e tin e habilidat pa hasié, nan ta tum’é i si e kos ei ta pa e, e lo logra sino lo lag’é numa.
Balorá estudio…
E ta kere ku aki na Kòrsou mester siña balorá for di e estudio di mas abou te ariba. E ta haña ku semper ta pensa ku esnan di Havo ta logra tur kos i AGO no ta logra nada. Esaki tambe ta konta tambe pa PKL i TKL. Semper ta wak e tipo di estudio ei komo esnan mas abou. Chaim ta kere ke tipo di estudionan ei tambe mester haña un chèns. “tantu bal nos ta eksihí Havo, kaminda esun di nivel mas abou ta hasié segun e prosedura”.
Merka ta organisá…
Siendo na Merka Chaim a bin nota ku tur kos ta otro for di Kòrsou. Na Kòrsou nos konosé kos ta bai skol, mester warda hopi riba tur kos pero na Merka ta bai ta bai. Si na Kòrsou nan bisa 8 di mart 6 or i bo ta yega i nan ta lubidá mes, pero si ta na Merka wak pa bo tei presente i nan ta yama i konfirmá. Hopi organisá Merka ta.
Pilot den 9 luna…
Chaim a keda Merka ménos ku un aña pasobra e training pa pilot ta unu kaminda ta dependé na e persona kon lihé e por kapta e lèsnan. Por ehèmpel Chaim por kapt’e den 9 luna i el a hasié. Pero kisas un otro por hasié un tiki mas ku un aña tambe ta bai asina. Ta dependé e persona su kapasidat i kon lihé e ta progresá. Chaim awor ta kla pa bula avion.
Kla pa bula…
Despues di su estudio na Merka Chaim ta kla pa bula avion chikitu i tambe por bai tuma pa un aerolínea basta nan ta tuma esnan ku a kaba di studia. Hopi aerolínea ta eksihí pilotonan ku kantidat di ora di buelo. Tin kompania ta eksihí 300 ora so ku mayoria biaha ta esun ku a kaba di gradua. Poko poko Chaim ta subiendo ku su oranan di buelo. I no ta bèrdat ku bo ta bon si bo ta bula avion grandi. Tur pilot tin e mesun lisensia, tur a siña mesun kos pa siña kaminda nan ta den un aerolínea.
Antes e tabata poko nèrvioso den buelo pero awor e ta sigur i ta konfia den su habilidatnan i sa kiko e tin di hasi. Chaim te ainda tin 258 ora i ta sigui akumulá pasobra esei por yud’e pa e yega un kompania ku ta eksihí mas ora di buelo.
Chaim ta wak su mes komo un mucha kibrá i insigur ántes pasobra nan a bis’é ku e no ta logra. Awor e ta sintié sigur i ta orguyoso di su mes i e sa ku si botin habilidat pa siña algu nobo pa hasié. Mas tempu dediká mas lihé e ta bai. E regla ta pa keda siña i keda práktika pasobra esei ta pone bo logra mas i mas.
Buska pa sa kiko bo ke studia…
Na e hóbennan ku tin di bai studia den eksterior i ku tin bia no ta skohe e estudio ku el a bai pe, Chaim ta konsehá pa promé ku hende lo ke bai un estudio hasi un poko investigashon i sa kiko e estudio ta. E ku kier a bula a buska pa sa kiko e mester sa, kiko ta e parti leuk i esun ménos leuk. Tin estudio ta eksihí hopi i sin hende no ke hasi tantu asina i esei por pone e studiante kai afó. Sinembargo e fiansa i debe di estudio ta keda p’esei bo mester sa i ta sigur. Puntra hendenan ku a studia den e direkshon pa mira si echt e gana tei.


text: KRALENDIJK – Djadumingu tras di lomba tabatin Santu Sakrifisio di misa, i pader Alphonsus Baak a duna pabien na organisadónan di aktividat di dia di Nort di Saliña. E di tres djadumingu di Atvènt i entre otro pader Baak a menshoná ku no ta tur hende mester bai studia den eksterior. “Por keda Boneiru i siña e fishi di karpinté i mas”. El a elaborá riba e tópiko di lei nobo di tráfiko, manera bistimentu di hèlm, loke ta bon pa protehá nos i bisti faha di seguridat momentu ku ta manehá un vehíkulo. “Bo mama ta bo mama sinembargo na final, solamente Hesus ta serka bo,”pader a terminá e predikashon di e mainta. Durante misa Stefano Herrera Campos a risibí promé Santa Komunion i sakramentu di konfirmashon. A bendishoná 2 mucha ku awa bendita kendenan a kumpli un aña mas di bida, i despues promé ku misa a terminá, i Pader Baak a menshoná pa duna e hulandes funchi i e ta kuminsá papia papiamentu rápido. Esaki tabata relashoná ku algu ku pader a wak den korant Extra skirbi pa Boi Antoin, tokante un grupo di persona ku a pasa un kurso pa siña papia papiamentu, entre otro pader Baak.


text:
Relashona cu e caso di diabierna cu a horta e arma reglamentario di un colega.
Te aworaki 5 detencion y a confisca un arma semi automatico paresido na un UZI, un silenciador, 3 peña y munishon. Polis no kier revela tur informacion ainda pero tin cosnan serio den e asunto aki y nan no ta descarta mas detencion.
Den caso di hortamento di arma di un polis, a bin topa cu sorpresa arma pisa y detencion di 5 sospechoso te awo!
Relashona cu e caso di diabierna cu a horta e arma reglamentario di un colega.


text:
22-2018 – KvK a reuni cu Minister di Finansas. Asunto Economico y Cultura
Oranjestad – Camara di Comercio y Industria di Aruba (KvK) a tene un re cu KvK a solicita cu Minister di Finansas, sra. mr. Xiomara J. Ruiz-Maduro riba 9 di mei 2018. Pa KvK e re aki ta uno di sumo importancia pa loke ta comercio en general di Aruba. Pa e motibo aki KvK ta hopi agradecido pa e oportunidad.
E preocupacion tocante Finansas Publico
Gobierno ta trahando duro riba finansas y ta pendiente riba conseho di CaFT. E intencion di e Minister ta pa por reuni mas frecuente cu Hulanda pero e ta un proceso cu ta tuma tempo. KvK a mustra di ta semper dispuesto pa contribui pa yega na solucionnan.
KvK a trece dilanti diferente puntonan cu ta importante pa desaroyo. KvK ta contento cu iniciativanan di Minister manera e-Investment portal, colaboracion cu CBS riba codering ISIC pa identifica sectornan economico, y sugerencia con por elimina e red tape (Douane y notarionan). Ta importante pa trece solucion cu ta contribui na genera placa pa caha di gobierno pa yuda baha e crisis financiero.
Ta importante pa atende cu nos leynan
Tin necesidad pa crea mas cupo pa huristanan encarga cu legislacion. Mester evalua cua leynan tin prioridad pa wordo atendi y adapta. Gobierno ta trahando riba un academia di legislacion y di bestuur. Via di cambionan aki kier facilita colaboracion y datos di Centraal Bureau van Statistiek (CBS). Minister ta buscando apoyo cerca Hulanda pa logra esaki.
IMF ta bay asisti gobierno den restructuracion fiscal. KvK ta bay cuminsa cu un pilot hunto cu Departamento di Impuesto cu ta encera intercambio di informacion automatisa. Di otro banda tambe ta trahando riba e mededingingswet cu ta pa proteha e consumidor contra negoshinan cu kier crea competencia inhusto.
Con gobierno ta maneha gasto di personal?
Manda hende cas y permiti cu nan ta mantene nan salario no por ta e solucion mas adecua ni eficiente. KvK a sugeri cu mester haci un investigacion over kico lo ta e miho forma pa cambia di e situacion actual caminda cu banda di VUT y e overtolligheidspool, e salario di e sirbido publico no ta mara na su nivel di productividad pero na su añanan den servicio. Mester evalua si e nivel di calidad ta acopla cu e beneficio salarial y trece solucionnan practico.
Baha e gastonan no ta facil y sigun e Minister diferente factornan a contribui na e situacion actual cu ta entre otro un refineria cu no a cuminsa opera pero mientrastanto si ta creando gasto y supervision financiero di Hulanda cu criterianan cauteloso. Si sigui den e direccion cu ta bayendo, e situacion lo empeora mas ainda. Hulanda ta desea mira cu e debe baha na 40% den 10 aña pero esaki no ta posibel sin cu gobierno tuma e medidanan necesario. Pero kier logra esaki den un forma responsabel.
Situacion financiero di Aruba tin prioridad
Gobierno ta duna e situacion financiero un prioridad halto y ta purbando na yega na un maneho transparente y prudente. Minister a indica cu nan ta trahando riba un maneho financiero y economico pa asina logra cu Aruba no cay atras tampoco den e ratings internacional di Fitch y Standards & Poors.
KvK ta contento cu a toca diferente topico importante pero como cu tempo no a duna, a palabra cu ta pone mas re pa asina por discuti otro topiconan cu tabata riba agenda cu no a wordo treci dilanti ainda. Den un proximo re lo discuti topiconan manera diversificacion di nos economia, negoshinan inovativo y crea un incubador comercial. KvK ta un organo neutral, imparcial y bon informa. Segun ley ta asigna, KvK ta duna conseho na gobierno y di e forma aki contribui na desaroyo economico y social di Aruba.
Aruba, 25 di mei 2018
Camara di Comercio y Industria (KvK)
Events
-
Exhibition of Personal Protective Equipment (PPE)October 19 - November 20


text:
SDKK i Serena Art huntu ta sigui traha tas di Chichi durante di Covid-19
SDKK i Serena Art huntu ta sigui traha tas di Chichi durante di Covid-19
Geplaatst op 05 October 2020 dor di Ministerio Hustisia
Willemstad – Aña 2020 a trese diferente reto pa SDKK tambe. Kambionan drástiko den manera di pensa i hasi kos, ku Kòrsou komo pais, meskos ku rònt mundu, tin ku pasa den dje pa motibu di Covid-19. SDKK tambe tin ku sigui buska i/òf empoderá aliansanan positivo aktual i benidero pa asina sigui krea oportunidatnan balioso den kuadro di resosialisashon, pa esnan ku ta detené den e instituto. Sigur posibilidatnan kaminda por duna servisio na negoshantenan lokal ku por sierto tambe ta pasando den tempunan difísil.
Den e kaso aki SDKK i Serena Art, e fundadó di e pòpchinan di Chichi a sigui ku nan forsa uni pa mustra nan vishon i mishon kompartí pa loke ta trata un di e trayektonan di resosialisashon den SDKK. Durante di simannan ku a pasa e departamento di furamentu, bou di guia di werkmeester señor Kenneth Weigle i e kordinadó di estudio, formashon i treinen, señor Otmar Sasso, a logra finalisá un petishon di parti di Serena Art, pa loke ta trata produkshon di tasnan di tela di pruga. E petishon aki tabatin retraso pa motibu di e promé fase di lockdown.
Den e último deliberashonnan entre Tim di Maneho, Tim di Krísis huntu ku Minister di Hustisia a palabrá ku lo trata na tene mas tantu di e posibilidatnan pa resosialisashon, i den e kaso aki un di nan ta e produkshonnan di e tasnan di tela di pruga, aki tambe aktivo. Es desir tambe durante di e un eventual futuro posibel lockdown. Ku un grupo mas chikí di klientenan, e periodo ku ta tras di lombra, e Unidat di Korekshon ku ta responsabel pa resosialisashon, a logra finalisá e petishon aki.
Serena Art tabata na altura ku no tabata fásil, paso Covid-19 a pone diferente restrikshon tambe den SDKK. Finalmente nan a keda kontentu i satisfecho ku e resultadonan di e tasnan di tela di pruga. Pa e motibu ei SDKK ta di opinion ku asta durante di e periodo di Covid-19 aki, mester keda krea i duna, mas tantu ku ta posibel i te kaminda ku por, e posibilidat na e klientenan detené pa desaroyá nan talento – i abilidatnan natural.
E departamentu di furamentu a hinka nan skouder i forsa pa por a realisá e petishon aki pa den un forma efektivo i efisiente. Ta p’esei ta importante pa mustra pueblo di Kòrsou di un banda ku, lòs di e echo ku e klientenan a faya ku nos leinan vigente i nan ta será den SDKK, di otro banda nan tin nan parti positivo tambe ku nan por duna nan aporte di e forma aki.


text:
KRALENDIJK – Akusado Richard C. a presentá dilanti hues G. Edelenbos, despues ku ya a trata parti di e kaso aña pasa. Hues a bis’é ku el a deklará ku el a tira den laira ku un arma di kandela. Akusado Richard C. a bisa hues ku e relashon ku reclasering ta hopi bon i ta yuda ku su persona ta funshoná i sinti mihó. Richard: ”Mi ta yuda un persona ku ta las bou di awa i ta siña diferente kos awor komo ayudante di e persona ku ta las. Mi no tin amigu, sino solamente konosí. Mi ta hasi tur esfuerso pa tur kos bai bon sin niun problema. Pa e motibu aki mi ke haña un chèns pa mi kontinuá korektamente den komunidat,” akusado Richard a konta hues. Hues a menshoná ku tin petishon di parti di reclasering pa dunabo kastigu parsialmente kondishonal. Fiskal a pidi 20 luna inkondishonal kastigu di prison, hues a bisa e akusado.
Abogado E. Winkel a defendé su kliente bisando ku su kliente ta sigui regla di reclasering hopi korekto. “Ta notabel ku despues ku el a sali for di prizòn. e ta bai hopi bon i ta dispuesto pa kambia su manera di biba. Bai bèk prizòn lo no yuda pa e ta riba e bon kaminda. Mi ta deseá pa e haña dispensashon,” abogado Winkel a bisa den defensa di su kliente. Hues a finalisá e kaso i a bisa: ”Bo tabata den posishon di arma di kandela. Mi ta komprondé e demanda di fiskal. Mi a lagabo den libertat pa wak kon ta bai i bo a proba ku bo por komportábo bon. Bo no mester regresá prizòn. Mi ta kondenábo na un kastigu di prizòn di 517 dia kondishonal. Si algu pasa denter di 3 aña, bo mester kòrda ku ya tin un kastigu di prizòn kologá riba bo. Mester sigui guia di reclasering,” hues a sera e kaso bisando.


text:
Pronóstiko di tempu pa Kòrsou i bisindario bálido te djabierne mainta 06:00 o.l., 5 di òktober 2020.
Pronóstiko
Pronóstiko di tempu pa Kòrsou i bisindario bálido te djabierne mainta 06:00 o.l., 5 di òktober 2020.
Kompilá: djárason 30 di sèptèmber 2020, 17:00 o.l. (21:00 UTC).
Tempu: Parsialmente te hopi nublá ku chèns pa un áwaseru lokal durante awe mainta. No ta ekskluí posibilidat di welek ku bos.
Temperatura máksimo lo alkansá 33ºC i temperatura mínimo 26ºC.
Solo ta sali 06:25 i ta baha 18:25 o.l.
Bientu: Direkshonnan entre ost i sùitost i moderá te basta fuerte; forsa 4 te 5 (20 te 39 km/ora, 12 te 21 nudo). Ráfaga te fuerte; forsa 6 ( 40 te 50 km/ora, 22 te 27 nudo).
Situashon general: Durante di próksimo dianan kondishon atmosfériko ta bira mas faborabel pa desaroyo di algun nubia riba nos region. Algun di e nubianan aki lo generá de bes en kuando algun áwaseru kompañá pa posibel welek i bos riba vários parti di nos isla.
Kondishon di laman: Moderá ku altura di ola entre 1 i 2 meter (3 pa 7 pia). E olanan di mas haltu lo ta riba laman na nort.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djasabra mainta: Parsialmente nublá ku chèns pa un áwaseru lokal den ora di mainta.
Meteorólogo: Abraham.


text:
Dengue
Dengue ta un enfermedat infeksioso ku ta kousá pa e virus dengue. Síntomanan ta ensera keintura, doló di kabes, doló di múskulo i di wesu, i un rèsh tipiko ku ta parse sarampi.
Den un kandidat di kaso limitá e malesa ta desaroyá den un keintura di dengue-hemorágiko sumamente peligroso ku por inklui sangramentu, un kandidat abao di plachinan di sanguer i likmentu di plasma di sanguer o un síndroma di shock, unda presion di sanguer ta baha te un nivel peligroso.
E virus ta presente den region (sup)tropikal i ta keda pasá pa hende pa medio di diferente espesie di sangura di e género Aedes, en partikular A. aegypti, mihor konosi komo sangura di dengue. Tin sinku tipo di dengue; pa regla infekshon di un tipo ta ofrese inmunidat pa bida largo pa e tipo ei, pero pa e otro tiponan e inmunidat ta pa korto plaso.


text:
Hende cu sanger tipo O lo por ta menos vulnerabel pa Covid-19 y lo por tin menos risico pa bira hopi malo, segun dos estudio publica diaranson pasa.
Investigacion ta demostra cu e grupo of tipo di sanger di un persona ta hunga un rol den su tendencia pa keda infecta cu Covid y tambe den e risico cu su situacion lo bira critico. E motibonan pa e conclusion aki no ta completamente cla, y mas investigacion ta necesario.
Un estudio na Dinamarca a demostra cu entre 7.422 persona cu a test positivo pa Covid-19 solamente 38.4% tawata tin tipo di sanger O, aunke e grupo aki ta representa 41.7% di e poblacion. Den contraste, 44.4% di e grupo A a test positivo, mientras cu e grupo aki ta forma 42.4% di e poblacion.
“Nos no sa si esnan den e grupo O ta disfruta di un of otro tipo di proteccion, of ta trata aki di un vulnerabilidad mas grandi di esnan den e otro gruponan. E investigacion aki ta den interes di sciencia. Una vez cu nos sa kiko e mecanismo ta, esaki lo por wordo uza proactivamente den tratamento.” Esaki, segun Dr. Torben Barington, profesor clinico na Odense University Hospital y University of Southern Denmark.
Bo tipo di sanger generalmente no ta haci un diferencia den bo bida diario, tanten cu bo no mester di un transfusion di sanger. Pues, hende no mester worry demasiado cu e coneccion entre tipo di sanger y Covid-19, segun Dr. Barington.
Den un otro estudio, cu a tuma lugar na Canada, entre 95 patient di Covid-19 cu tawata den situacion critico, investigadornan a ripara cu 84% di esnan cu sanger tipo A of AB- mester a wordo conecta na machine di ventilacion compara cu patientnan cu sanger tipo O of B, cual tawata 61%.
For di e estudio haci na Canada tambe a bin resulta, cu esnan cu sanger tipo A of AB tawata keda mas largo den intensive care – un promedio di 13.5 dia – compara cu esnan cu tipo di sanger O of B, kendenan mester a permanece den intensive care pa un promedio di 9 dia.
“Mi no ta kere cu esaki ta motibo pa conclui cu factornan manera edad y otro factornan cu ta contribui na mortalidad a bira menos importante.” Dr. Mypinder Sekhon, specialista di intensive care na Vancouver General Hospital, a remarca.
Mientras cu ta existi diferente teoria, expertonan ainda no sa cua mecanismo lo por splica e coneccion entre Covid-19 y e diferente gruponan di sanger.
Sekhon a bisa cu un posibel splicacion lo ta, cu hendenan den grupo di sanger tipo O, nan sanger ta stol menos lihe, cual ta duna menos chance pa haya bloedklot. E nivel di e chance cu un persona tin pa haya bloedklot ta un factor importante den e severidad di Covid-19. Tambe e por tin di haber cu e antigenes di e grupo di sanger, y nan influencia ariba e produccion di anticuerpos. Of e por ta conecta cu genes asocia cu e tipo si sanger y su efecto ariba receptornan den e systema imunologico.
Mientras cu ambos estudio, cu a sali publica den e journal Blood Advances, a produci evidencia di un coneccion entre tipo di sanger y un persona su vulnerabilidad pa infeccion di Covid y e chance pa esaki bira uno severo, te ainda no tin motibo pa panico si bo tipo di sanger ta cai den grupo A.
Esaki sin embargo, segun Dr. Sekhon – kende ta fungi tambe como assistant professor na Universidad di British Columbia – tampoco ta nifica cu si bo tipo di sanger ta tipo O, bo por bai disfruta den clubnan y barnan libremente y sin preocupacion.
Un estudio separa, publica den The new England Journey of Medicine na juni 2020 a haya data genetico den algun patient di Covid-19 y tambe den algun persona sano, cu ta sugeri cu esnan den grupo A tin un risico mas halto di keda infecta cu Covid y cu esnan cu sanger tipo O ta core menos risico.
Aunke investigadornan no a yega ainda na e punto unda e hypothesis aki a keda completamente proba, ainda nan no a mira algo cu ta inconsistente cu e conclusion aki.
Fuente CNN.


text:
WILLEMSTAD – E hòspital kurasoleño Sehos tin un debe di sigur 127 mion florin i téknikamente ta fayit. Entretantu a konstruí un hòspital nobo ku komo fundashon nobo mester bira blachi kuminsá di nobo. Kiko esaki ke men pa Sehos si nan no ta funshoná mas komo hòspital?
Iglesia katóliko a lanta Fundashon Sehos na 1855. Awor, 164 aña despues, ainda esaki ta e hòspital di mas grandi di Kòrsou. E hòspital nobo, ku lo bai yama Curaçao Medical Centre, mester habri e aña aki mes, pero pareu ku esaki e problemanan di Sehos ta oumentando, espesialmente pa falta di sèn. E pregunta ta ken na final lo paga e debenan.
‘Gobièrnu no ta manehá hòspital’
“Gobièrnu sigur ku nò”, Clifton Walle, bosero rònt di e transishon i e Hòspital Nobo Otrobanda (HNO), ta bisa. “E hòspital no ta di nan. Nunka gobièrnu no a manehá un hòspital.” Sí gobièrnu tin e responsabilidat pa ‘tuma medidanan pa promové salubridat públiko’, asina Artikulo 25 ta bisa.
Esaki ta enserá ku e kuido mester ta disponibel pa e siudadano. Esaki por nifiká tambe ku ta manda e siudadano afó pa mira dòkter”, Walle ta splika. “Kontal ku e siudadano por disponé di kuido.”
‘Fundashon Sehos lo a eksplotá e hòspital nobo’
Den e ‘Memorandum of Understanding’ (MoU) entre Sehos i gobièrnu a palabrá ku ‘Sehos na fin di e temporada di transishon lo fungi komo e entidat di eksplotashon’: ke men Fundashon Sehos lo a pasa pa e hòspital nobo. Despues a disidí di lanta un entidat nobo pa e hòspital nobo. Esaki ta HNO, un fundashon ku gobièrnu a lanta ‘di un distansha’.
Elvis Thodé, direktor finansiero di Sehos ta bisa ku gobièrnu aña pasá a disidí di no kumpli ku e punto aki di e MoU. “Ku esaki a kita e posibilidat di paga debe poko poko via e e eksplotashon di hòspital Sehos (den HNO).”
Thode ta bisa ku un gran parti di e debe mester amortisá ku kanselashon di e debe na gobièrnu; ku benta di aparato; material i otro kos ku e hòspital nobo mester di dje. “Segun nos kuenta esaki ta sufisiente”, Thode ta bisa.
Tambe tin un plan di destinashon pa e propiedat inmóbil di Fundashon Sehos. “Despues di restorashon e edifisio por sirbi komo hotèl di kuido, Boutique Hotel, kas di biba, hóreka i ofisina.” Pa e plannan aki mester di 50 pa 60 mion sí, pero Thodé ta mira esaki positivamente: “Mas desaroyo i empleo na Otrobanda en bes di edifisio dekaí. E eskoho aki no ta parse mi difísil.”
Gobièrnu i direktiva di Sehos ta den deliberashon tokante di debe. Si na final Sehos bai fayit tòg, lo mira si tin un hende solidariamente responsabel i si tin kuestion di málmaneho. Si esaki ta e kaso, por pone un hende responsabel pa e pèrdida.


text:
11 – 2018 – Re fructifero entre Minister Oduber y KvK
Oranjestad – Recientemente Comision di ROP di Camara di Comercio y Industria di Aruba (KvK) a tene un re cu Minister di Infrastructura y Medio Ambiente, sr. Otmar E. Oduber, caminda a elabora riba diferente punto pa sigui desaroya e ROP (Ruimtelijk Ontwikkelingsplan) y su regulacion (ROPv).
Durante e re a intercambia varios punto cu ta di importancia pa desaroyo di Aruba y su economia. Minister Oduber a indica cu e ta comparti e importancia di un ROP y ta bay traha duro pa por tin e ROPv finalisa durante 2018. A indica cu agricultura tambe ta un sector cu tin su atencion y lo sigui observa su desaroyo pa e yega na bira un pilar economico mas importante pa nos pais. Asina tambe kier stimula e desaroyo di ‘green houses’ y e cultivacion di productonan via hydroponics of otro metodonan inovativo. Tambe lo pone mas atencion pa e proteccion di area berde pa proteha nos naturalesa. E legislacion di medio ambiente tambe ta wordo considera importante den e ROP y ROPv.
E proposicion pa e tereno di APA ta pa e por brinda oportunidad pa e empresario local y ta atractivo pa e por sigui wordo desaroya comercialmente y por bira un atraccion di entretenimiento pa turismo caminda por construi casnan pa local brindando servicio di calidad halto.
A trece dilanti e preocupacion di e escasez di vivienda cu por wordo otorga y e cantidad grandi di peticion pa tereno cu a drenta. Tin alrededor di 12.000 peticion pa tereno y tin un escasez registra di 2.500 casnan social cu mester wordo construi. E proceso di otorga permiso pa construccion lo tin cu mehora y lo percura pa e permiso por ser otorga den 5 pa 6 siman. Unabes cu esaki ta otorga e propiedad mester haya su distribucion di awa instala y cashi di coriente conecta na e red.
Gobierno semper ta informa pueblo encuanto e infrastructura y e funcion di e rotondenan. E acceso pa drenta y sali na cierto puntonan riba e Watty Vos Boulevard tin cu keda of bin. Pa stimula e experencia cultural lo trece incentivanan pa architectura diseña den estilo caribense.
Un punto hopi importante ta e situacion cu maneho di sushi actual y e dump na Parkietenbos. Minister Oduber a indica cu mester bin cu un solucion rapido mirando e risico grandi cu esaki ta bin cune pa salud en general. E pueblo mester wordo concientisa riba e impacto cu esaki tin riba nos salud. Gasnan toxico procedente di dump ta peligroso y mester purba minimalisa e risiconan di enfermedadnan ya cu esaki ta afecta tur hende. Na final nos tur: Gobierno, pueblo y comercio hunto lo mester paga e consecuencia financiero.
KvK ta hopi satisfecho cu e atencion cu Minister Oduber a duna na e puntonan treci dilanti y KvK di su banda ta dispuesto pa contribui pa logra esakinan. Na final di e re a stipula un fecha pa un siguiente encuentro cu lo tuma luga durante e segundo siman di april. Durante e siguiente encuentro lo repasa riba e topiconan di e re aki, entre otro maneho di tereno, dump di Parkietenbos, ROP y ROPv, tereno di APA cu enfoke riba local, seguridad di rotondenan, medio ambiente y architectura cu caracteristica local.
Aruba, 9 di maart 2018
Camara di Comercio y Industria (KvK)
Events
-
Exhibition of Personal Protective Equipment (PPE)October 19 - November 20


text:
Stichting Musica kier a anuncia cu Diadomingo 11 di Januari, cu e inscripcion pa
Aruba Caiso & Soca Monarch 2015 lo tuma lugar den D2I Club cu ta situa den
Crijnsenstraat #8 cu ta keda net banda di Winter Garden y pariba di Astoria na
SanNicolas.
E inscripcion ta programa pa cuminsa 5’or di atardi y ta clausura 8’or di anochi.
Despues di clausura e inscripcion, lo anuncia cuanto Banda y participante lo tin, y
alaves lo informa cuanto anochi di Pre-Final lo tin definitivamente pa e Aruba
Caiso & Soca Monarch 2015.
Stichting Musica ta pidi pa cada Banda of participante, por fabor download e
formulario riba Facebook di Stichting Musica pa asina cada participante ta bon
informa y alaves pa sa kico ta e documento nan necesario cu nan lo mester
presenta na momento cu nan bin inscribi.
E anochi sigur por conta cu transmision di varios radio y Television cu lo ta
presenta pa informa pueblo completo con e inscripcion ta bayendo.
Ambiente y e popular Mamamento di Gay entre e participantenan sigur no por
keda afo diadomingo awo.
Te ainda e anochi nan di Pre-Final ta programa pa tuma lugar Januari 27, 28, 29, y
e final lo ta Diasabra 31 di Januari, 2015.
No lubida cu Diadomingo awo, Stichting Musica ta invita cada Banda, Participante
pa presenta na D2I Club pa asina nos pasa un rato ameno y agradabel cu otro
durante e inscripcion di Aruba su Caiso & Soca Monarch 2015.
Entrada pa e Festival y Punto nan di Benta, Stichting Musica lo anuncia despues
manera cu tur cos ta cla.


text:
KRALENDIJK – Direktor Tékniko di s.v. Vespo ku ta sr. Elvis Sint Jago, por sierto tremendo futbolista den su époka i te ainda lo por subi tereno di wega si esei ta nesesario, ta sumamente kontentu i satisfecho ku e la logra hiba e ekipo di s.v. Vespo na e título máksimo ku ta kampion di e torneo Kopa 60 aña FFB.
Sr. Elvis Sint Jago den entrevista ku Ibi Piar den e programa Deporte99 na Radio Live99.9FM resientemente, a bisa ku su meta ta komo DT di s.v. Vespo, primeramente bira kampion Kopa FFB 2020 pa despues bai pa e título máksimo di e kampionato 2020-2021 di FFB ku ta kuminsá fin di e luna aki, pa ta mas eksakto 28 di ougùstùs 2020.
Sr. Elvis Sint Jago a logra e promé djabièrnè último momentu ku e la bira kampion di e torneo Kopa FFB 2020, ganando di Young Boys di Nort Saliña ku skor di 3-1 i titulá kampion den presensia di mas di 2 mil fanátiko ku a mira e partido.
Elvis ta sigui traha ku e ekipo pa logra su metanan poné su dilanti.
Nos ta deseá Elvis tur klase di éksito ku su ekipo di s.v. Vespo.
DT DI VESPO ELVIS SINT JAGO SATISFECHO KAMPION KOPA FFB
KRALENDIJK – Direktor Tékniko di s.v. Vespo ku ta sr. Elvis Sint Jago, por sierto tremendo futbolista den su époka i te ainda lo por subi tereno di wega si esei ta nesesario, ta sumamente kontentu i satisfecho ku e la logra hiba e ekipo di s.v. Vespo na e título máksimo ku ta kampion di e torneo Kopa 60 aña FFB.


text:
Oficina Central di Estadistica kier a duna un update di e Censo2020 Online te cu diamars 13 di october 2020. Manera ta conoci, desde diahuebs 1 di october hogarnan na Aruba por yena e cuestionario di Censo2020 online.
Te cu diamars anochi un total di 3.678 hogar a completa e cuestionario di Censo2020 y un total di 10.354 persona a wordo conta di cual 4.741 hende homber y 5.613 hende muher.
Ta importante pa recorda tur hogar cu no a yena e cuestionario di Censo2020 Online ainda pa haci esaki SIN FALTA y si ta posible AWE MES! Hogarnan cu no completa e cuestionario di Censo2020 Online lo wordo bishita door di un teller di Censo2020 entrante 1 di november proximo.
Por yena e cuestionario door bishita e website www.census2020.aw y uza e number di percela di e hogar pa habri e cuestionario. Hogarnan cu ya a uza nan number di percela pero no a completa e cuestionario, mester tuma contacto cu e Helpdesk di Censo2020 pa haya un codigo individual pa por yena e cuestionario.
Pa cualkier informacion of pregunta tocante Censo2020 por yama of manda un Whatsapp na e Helpdesk di Censo2020 na 524-7444 di dialuna pa diadomingo di 8 or di mainta pa 8 or di anochi. Tambe por manda nos un e-mail na [email protected] w.
Coopera cu Censo2020. Pasobra Aruba ta conta riba BO!


text: Diamars mainta a drenta informe di un caso di atraco banda di Kowloon den Emmastraat, mesora a dirigi un patruya na e sitio. Na yegada di e patruya a bin compronde cu un dama cu tabata tin telefon cu un homber a acerke y bis’e cu ela caba di ser atraca. E homber kende ta un colombiano cu permiso a declara cu un persona riba bicicleta a acerke pone un pistol preto na su barica y a exigi’e pa duna tur su placa una bez cu ela duna placa e atracador a core bay riba su bicicleta rumbo pabao.Unico cos e por a mira ta cu e persona tabata tin un t-shirt color cora bisti y carson preto riba un bicicleta. Mirando e ora y e sitio unda esaki a sosode polis a opta pa hiba e meneer warda di polis Oranjestad unda eynan atraco team lo bin atende y tuma su keho.


text:
KRALENDIJK – Sindikato di polis NAPB-BES no ta pèrdè kurashi i ta sigui lucha kontra e harmonisashon di salario ku a proponé. Ainda Rijksdienst Caribisch Nederland (RCN), doño di trabou di amtenar na Boneiru, Sint Eustatius i Saba, no a logra sera un akuerdo di cao kolektivo ku e bòntnan.
Djabièrnè mèrdia un grupo di polis a marcha pa ofisina di RCN. Den un karta e sindikato di polis ta pidi mas tempu pa sigui negoshá. Parse ku NAPB-BES ta e uniko bònt ku mester bòltu bela ainda.
E otro bòntnan di amtenar ABVO, STRAF/ACOM/ACP i WICSU ainda ta deliberá internamente. Pero segun direktor di RCN Sybren van Dam tin indikashon ku e bòntnan ke bai di akuerdo ku e proposishon nobo pa salario i kondishon laboral secundario.
Atras
Van Dam: “Mi ta komprondé e punto di bista di polis i mi ta komprondé ku nos no ta sufisientemente seka di otro. Ta ferfelu, sino masha ora nos lo a yega na un akuerdo.” Miembro di direktiva di NAPB-BES Steven Senior ta spera ku e partidonan lo yega na un akuerdo den e tempu ku ta bini. “Nos opstákulo ta e salarionan nobo. Nos ta bai atras.”
Outor: Belkis Osepa


text:
KRALENDIJK – Gobièrnu di Boneiru pa medio di su servisio di Agrikultura, Krio di Bestia i Peska (LVV) ta pone for di awó awa di kloaka purifiká disponibel pa kunukeronan usa pa nan plantashon i krio di bestia. Esaki ta parti dje proyekto di agrikultura finansiá den kuadro di e proyektonan di Inisiativa Soshal Ekonómiko (SEI) pa stimulá desaroyo rural i agrikultura duradero.
Naturalesa di Boneiru tin skarsedat di awa. Dor dje sekura kabritu i otro bestianan ta pasa miseria. Pa medio di e proyekto di SEI, LVV i kunukeronan na Boneiru por usa diariamente mil kuater shen kúbiko di awa purifiká ku ta sali for di e instalashon di purifiká awa i drenta pa medio di pipanan den un tanki grandi riba tereno di LVV. LVV ta usa e awa pa planta kuminda pa bestia i tambe pa nan plantashon di fruta i bèrdura.
Vishon
Djaluna a inisiá parti di e proyekto di agrikultura di SEI. Tambe tabata inisio di e programa di desaroyo di kunuku i e futuro sentro pa agrikultura duradero. Raymond ‘Rocky’ Emers ku tabata 18 aña hefe di e anterior servisio di LVV ta satisfecho i orguyoso. “Mi a kumpli ku mi vishon ku mi tabatin for di chikí. Mi vishon ta pa nos mes planta parti di nos kuminda.”
LVV ta sai simia, bende simian i tambe bende planchi di bèrdura manera entre otro sèlder, papaya, yambo, warmoes, siboyo largu i kòmkòmer salada. Emers: “Nos ta bende dos planchi pa ún doler. Tur dia nos ta bende. Nos ta sai i mesora e planchinan ta bai.”
Eksterior
Emers ta haña ku e interes pa planta mester oumentá. Loke a sosodé delaster simannan kaminda no a haña sufisiente fruta i bèrdura for di Venesuela lo no a bira problema si na Boneiru mes ta produsí sufisiente, asina Emers ta sigurá.
Zarzinio ‘Zarpin’ Josephia (29) ta kome di su mes tera. Su mensahe pa kunukeronan ta: ‘no deskurashá!’ Speshal ora ladron bishita bo kunuku i bai ku kosecha òf bestia. Zarpin ta kunukero i tin su mes negoshi Zarpin LVV Paradijs na Kaminda pa Lac. Zarpin tambe por bai hasi uso di e awa purifiká pa su kunuku. “Tin hopi hende na Boneiru ta give up lihé ora ladron bishita nan kunuku. Nan ta bandoná kunuku i a lo largo ta e ladron ta gana. Ami ta bisa nan a kohe kos awe, pero no entregá, sigui pa dilanti.”
Algun aña pasá a hasi un inventarisashon i a registrá ku Boneiru tin 374 kunuku aktivo kaminda ta planta maishi i tambe ta kria kabritu i karné. Tambe tin 47 kunuku ku ta planta bèrdura. E kantidat di kunuku lo no tin sufisiente kosecha pa Boneiru, segun Emers. Pero e ta kere ku e stimulashon speshal pa medio di e proyektonan ku a inisiá, e kantidat lo krese.
Outor Belkis Osepa


text:
SUPUESTO PASTOR TA LABA Of TA FEITA I MISHI KU PARTI INTIMO DI HENDE MUHE DURANTE SIRBISHI
SUPUESTO PASTOR TA LABA Of TA FEITA I MISHI KU PARTI INTIMO DI HENDE MUHE DURANTE SIRBISHI, Pa ta duidelijk e kos aki no a pasa na Korsou.
Pero na GHANA, tur ku ta afilianan mes na sektanan di exterior tene kuenta ku bo por bira viktima.
I pa tur ku gusta reklama ku ta video bieuw ect ect, Ta awor nos a topa kune i nos a publika e.
E video su origen ta Facebook Pan African Real Estate Ghana
THIS PASTOR SHAVES AND BATH ALL HIS FEMALE CHURCH MEMBERS.. VERY SOON NO RESPONSIBLE MAN WILL MARY A CHRISTIAN WOMAN IF THESE THING CONTINUES


text:
Entidat Públiko Boneiru (EPB) ta responsabel pa kalidat di ambiente di biba na Boneiru. EPB ta formulá, dirigí i kontrolá e maneho riba tereno di desaroyo espasial. Banda di esei EPB ta responsabel tambe pa maneho i ehekushon di esaki riba tereno di konstrukshon, trabounan sivil, medio ambiente, naturalesa i patrimonio kultural históriko.
Dia 31 di mei 2013 unánimamente Konseho Insular a aprobá e Vishon pa Sentro di Suidat. Den e Vishon pa Sentro di Suidat a inkluí un programa di ehekushon ku un planifikashon anual pa 10 aña.
Desde e preparashon pa e Vishon pa Sentro di Suidat tin diferente proyekto a bira realidat den sentro di suidat, di kua algun ta prosedente di e programa di ehekushon:
- Mantenshon atrasá
- Renobashon di lus di kaya den sentro di suidat (palu di lus nobo)
- Realisashon di un solushon pa tráfiko dilanti Misa di Playa (rotònde)
- Remodelashon di Plaza Wilhelmina i Plaza Oraño (inkluso mobilario di kaya)
- Proyekto revaluashon espasionan públiko sentro di Playa: mobilario di kaya, poste di barera i mata dekorativo den Kaya Grandi, asiento na entrada di Kaya Grandi, banki riba malekon
- Preparashon (riba tereno hurídiko) pa bini ku un zona blou/zona pa stashoná outo pa un ratu kòrtiku
- Preparashon di Plan di Kalidat di Imágen Sentro di Suidat i Malekon
- Preparashon diseño pa adaptashon di e krusada problemátiko Kaya Grandi / Kaya Nicolaas
- Ponementu di poste di barera pa prevení stashonamentu di outo riba asera
- Trabounan di reparashon di e kapa di Plaza Wilhelmina.


text:
Seguro di Accident
Kico ta e seguro di accidente?
E seguro di accidente ta percura pa un trahado haya parti di su salario den caso cu e trahado no por traha pa motibo di un accidente di trabao.
Den caso cu un asigurado fayece a consecuencia di un accidente di trabao, e seguro di accidente ta regla e derechonan di su casa, yiu(nan) of di otro personanan cu ta depende di e difunto pa nan gastonan di mantencion.
Cual trahadonan ta cay bao e seguro di accidente?
Tur trahado den sector priva ta cay bao e seguro di accidente, cu excepcion di e siguiente categoria di trahado:
E siguiente categorianan di trahado no ta cay bao e seguro di accidente:
- E doño di trabao cu ta traha pa su propio riesgo y cu ta ricibi pago.
- E casa, yui(nan) of mayor(nan) di un doño di trabao cu ta traha den su propio compania y cu no ta ricibi pago of cu ta ricibi pago bao nivel di e sueldo minimo.
- Personal domestico.
- Capitan of navegante riba barco bao bandera di Aruba.
- Empleadonan publico of empleadonan cu tin status legal igual na empleadonan publico.
- Trahadonan cu ta traha na cas.
Kico ta un accidente di trabao?
Un accidente di trabao ta un accidente cu ta sosode durante trabao, y ta relaciona cu ehecucion di e trabao, cu consecuencia cu e trahado ta keda incapacita pa traha.
Tambe ta considera como accidente di trabao, un accidente cu tuma luga na caminda pa of for di trabao usando e caminda mas cortico, of un malesa cu ta surgi despues di trabao cual ta relaciona cu ehecucion di trabao.
Cuanto e compensacion ta pa dianan di AO?
Desde e di dos dia cu e trahado a notifica SVb cu e ta incapacita pa traha pa motibo di accidente di trabao, e tin derecho riba compensacion. Tur trahado ta ricibi 100% di su salario den e prome aña di incapacidad pa traha pa motibo di accidente di trabao.
Despues di e prome aña, e compensacion ta bira 80% di e salario. Si e trahado ta keda incapacita permanente, SVb ta determina e nivel di incapacidad di e trahado. Despues e lo ricibi un porcentahe di su salario a base di e nivel di su incapacidad.
Cu cual rekisitonan e trahado mester cumpli pa por ricibi compensacion?
Pa por ricibi e benficionan e trahado ta obliga di inscribi na SVb como asegurado. Pa un trahado por ricibi compensacion pa accidente di trabao, e trahado mester entrega un bedrijfsongevallenformulier dentro di 1 aña, yena y firma pa su doño di trabao.
E trahado cu a haya un malesa a consecuencia di un conducta prohibi, un acto intencional of descuido serio di e trahado, no por bin na remarca pa ricibi compensacion.
Cuanto e prima ta pa e seguro di accidente?
E prima di seguro di accidente ta entre 0.25% y 2.5% di e salario bruto di e trahado. E porcentahe aki ta depende di e nivel di peliger di e trabao. Despues di un evaluacion di e grado di peliger SVb ta stipula e porcentahe cual ta mara na e trabao. E prima aki ta pa e doño di trabao.
Ta contra ley pa e trahado paga e prima, of pa e suma wordo reduci for di su salario.
Lesa mas riba e gevarenklasse aki.
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of mediante e formulario aki.


text:
ORANJESTAD – Diamars ultimo Minister di Infrastructura Benny Sevinger a reuni cu Asociacion di banconan y demas institutonan financiero riba e maneho nobo di gobierno pa loke ta otorgamento di tereno. Den e dianan aki mil carta ta sali di e despacho di Minister Sevinger pa esnan cu ta wardando riba nan tereno. Cu e carta aki e persona ta bay su banco cu lo procesa esaki teniendo cuenta solamente cu su entrada pa asina cosnan cana mas lihe. Asina e persona haya luz berde di banco e por bay DIP. Durante e reunion di diamars a keda palabra cu banco y institutonan financiero lo coopera cu gobierno y ta mas flexibel den duna hypotheek.
E areglo aki no ta conta pa esnan cu ya caba tin un tereno y no ta kedando cla cu nan hypotheek. “Un hende cu tin un tereno – si ta despues di 2006 – a pasa caba den e proceso di banco y a clasifica pa un hypotheek. Si ta prome cu 2006, e rekisitonan tabata menos streng y e persona tabata haya un tereno den erfpacht y tabata construi su cas hunto cu famia manera antes tabata e caso. Na 2001 te 2006 nos a haci un analisis cuanto di e terenonan ey tin y a resulta cu tabatin alrededor di 2 mil parcela rond di Aruba unda tin hende cu tin e tereno den erfpacht, pero cu nunca a traha un cas riba dje.” Sevinger a splica cu intencion ta pa manda e hendenan aki un carta pa recorda nan cu nan tin un tereno cu nan a haya di gobierno y kico ta e motibo cu nan no a construi riba dje y wak si por yuda nan. Si ainda despues di esaki e ‘doño’ di e parcela no traha un cas, lo mester bay over na ‘onteigening’. “Esaki ta un proceso largo y hunto cu Parlamento mester wak con haci e tramitenan aki. Pero esaki na e momentonan aki no ta nos prioridad. Prioridad di gobierno ta e terenonan cu nos kier saca awor.”
Minister Sevinger a informa cu si mira den ROP (Ruimtelijk Ontwikkelingsplan) na e momentonan aki, ta poni bon cla cu ‘den un crecemento economico di 3% a base anual, gobierno hunto cu sector priva mester percura pa otorga mas o menos mil parcela pa aña. Esaki ta vivienda, apartamento etc. mester wordo traha pa aña pa baha e demanda di esnan cu ta wardando pa traha un cas. “Awor aki nos no ta cumpliendo cu esey. Cu tur e critica cu tin tur rond encuanto rosamento, den shete aña nos a duna te awor 900 tereno. Esey kier men cu nos ta cana hopi tras di loke ROP ta indica. Eyden ta poni bon cla cu gobierno mester duna 600 pa 700 tereno pa aña.”
Sevinger a bisa cu mirando esaki gobierno a traha riba un maneho di ‘inbreiding’ loke ta encera cu den e barionan unda tin infrastructura caba, a bay wak cua ta e terenonan cu gobierno tin y verkavel nan. “Nos a haya cinco aki, dies ey, shete aya y asina nos a yega na e mil terenonan aki. Pero, ta yega un momento den futuro cu mester bay den uitbreiding, traha casnan di piso, haci e parcelanan mas chikito, haci e rooilijn mas cortico. Tur esaki ta cosnan cu ta den proceso, pasobra Aruba no ta crece ni bira mas grandi. Nos kier conserva naturalesa, pero nos kier tambe pa hende por traha nan cas y eynan ta buscando e balansa.”


text:
ORANJESTAD, Aruba – Recientemente Aruba Bank a tene un clinica pa un grupo di empleadonan di Aruba Bank. E clinica aki ta pa prepara e empleadonan pa e Aruba Bank Walk & Run 2017. Den cooperacion cu Sporty Lifestyle Aruba, tur participante tabata tin e oportunidad di atende e “Running Clinic”, den preparacion pe Aruba Bank Walk & Run 2017. Sporty Lifestyle Aruba a duna e clinica aki, cual tabata uno hopi educativo y cu tabata yena cu tipnan y triki di cual empleadonan por haci uzo di nan. Manera ta custumber tur aña mayoria empleado y nan famia ta forma parti di e Walk & Run y aña aki nan lo ta miho prepara pa forma parti di tur 4 dia.
Home Uncategorized Aruba Bank a tene clinica pa educa y motiva su empleadonan pa...


text:
3 secreto Hapones pa biba un bida mas largo
Segun un informe di ‚Äúbiba largo‚ÄĚ 2019, e averahe di bida largo di mundo ta di 72,6 a√Īa, pero pa Hapon e ta di...
Carlos Arroyo y Jeon grabando na Aruba
Mundo henter lo pronto ser conoci cu un produccion masivo cu lo sacudi e industria cu un combo inigualabel, esaki unicamente por a wordo...
Minister Xiomara Maduro: Ta duna un aclaracion riba e 6.5 miyon...
Minister Maduro di Financia a tuma nota di e declaracion di Minister Tromp di Infrastructura relaciona cu e 6.5 miyon florin cu Parlamento di...


text:
WLLEMSTAD. Ta lógiko ku pregunta a lanta kon un profeshonal mediko ku tin un kontrat di 40 mil florin pa luna por tabata ‘aparentememnte’ asina kaprichoso ku poko a importé ku e laboratorio na Korsou a duné retiro. Ta dos splikashon so por tin pe kaso aki: sea e sa ku e por gana e plaka ei otro kaminda i hasta mas. Of su karakter ta pone ku e no por tuma òrdu di esun ku ta pag’é.
Den ambos kaso ta difisil pa traha ku un hende asina pasobra pa 40.0’00 florin pa luna ta un trabou masha importante e mester ta traha. Sigur si e ta traha den ramo di salú di hende. A primera bista e laboratorio lokal a duna e mediko laborant retiro pasobra e no kier a asisti na un reunion ku nan a konvoké i despues di a kaba di firma kontrat kune. no te profeshonal tin ku disidi si e reunion por tuma lugá via video.
Pero loke ta hasi e relashon ku e profeshonal mas difisil ta ku ta masha difisil pa komunika kune i ta drenta i sali su trabou manera Pedro por su kasa. Pa wes, e komportashon aki ta motibu pa duné retiro al instante. Liña kòrá den e kaso aki tabata ku e dos partidonan no por traha mas ku otro i wes a bendishoná e retiro.


text:
Santa Cruz, ARUBA - Pa termina nan estudio di polis. Un grupo di studiante cu ta resorta bou di districto 4 Santa Cruz ta eherciendo e proyecto di medio ambiente y naturalesa.
E grupo a escohe e tema di Utility task vehicle (UTV) i All-Terrain Vehicle (ATV). E motibo di e scohencia aki ta paso e studiante kier mira ki impacto e uso di e tipo di e vehiculonan aki por tin riba nos medio ambiente y naturalesa.
Durante di un investigacion den e 4 simannan cu a pasa e studiantenan a bin ripara cu no tin un structura bon defini den trafico ora cu ta trata e vehiculonan aki. Abase di esey lo bay haci un control pa mira si tur compania ta teniendo nan mes na un forma uniforma na e reglanan di trafico.
Entrante 29 mei 2019 lo cuminsa controla si e belasting y keur ta cuadra cu e vehiculo y si nan ta valido. Lo bay controla si e UTVnan tin plachi di number valido riba nan y duna door di Departamento di Impuesto. Tur UTVnan mester tin sigun ley plachi di number dilanti y patras mirando cu nan tin plachi di number A- of V-.
E ATV mester tin plachi di number patras mirando cu nan tin plachi di number MFA- of MFV-. Tambe lo bay controla si e manehador tin rijbewijs valido pa maneha e vehiculo. Si e ta core UTV e mester tin rijbewijs di categoria di maneha auto (B) y si e ta maneha ATV e mester tin rijbewijs pa maneha brommer (A). Si e persona ta manehando ATV esey ta nifica cu pa ley e mester tin un helm bisti tambe.
Entrante 16 di mei 2019 Cuerpo Policial Aruba lo duna tur e compania nan cu ta verhuur e vehiculonan aki te cu e fecha ariba menciona e tempo suficiente pa por regla e document nan. Despues di esey lo bay haci un control pa wak si tur hende ta cumpliendo cu e leynan menciona.
Tene na cuenta pa maneha responsabel ariba nos careteranan y cumpli cu reglanan di trafico. Controlnan ariba UTV y ATV lo inicia y mantene bo mes na tur e reglanan prescribi pa ley.


text:
ORANJESTAD – Hunta di directiva di AZV a suspende e director general Ruben Goedhoop diabierna ultimo, 2 aña despues cu el a haya e funcion. Esaki a keda participa na e trahadonan diabierna tambe. Awe mainta minister di salud Dangui Oduber a confirma esaki pa e portal aki tambe. Motibonan exacto no ta conoci, pero a compronde cu e director lo a tuma decisionan interno cu no a beneficia e compania. Gran parti ta trata di prioridad den gasto, unda cu trahadonan mes a keda sorprendi pa e forma con e director tabata haci cambionan interno. Cambionan hopi biaha cosmetico, cu lo no tabata na beneficio di e compania, mirando e situacion financiero cu e ta aden actualmente. Manera ta conoci, Hulanda a exigi pa AZV corta gasto severamente pa luna di 5 miyon te proximo aviso. Algo cu tabata un di e exigencianan di Hulanda pa Aruba haya mas fondo. E noticia aki ta den proceso y keda pendiente pa actualisacion di esaki.
ORANJESTAD – Dos dia despues cu el a haya su retiro di Gobernador Alfonso Boekhoudt, ex minister Marisol Lopez Tromp lo tene un conferencia di prensa awe diasabra atardi pa 5’or, unda cu e lo contesta tur pregunta cu tin riba su retiro. Noticiacla lo ta envivo riba tur tres su plataformanan, esta website, app y pagina di Facebook. No perde.
ORANJESTAD - Relaciona cu un procedura disciplinario, awe a pone e Comandante di Cuerpo di Bombero, ing. Edward de Cuba, riba non-actief. Asina gobierno a informa diabierna atardi. E medida temporal ta den cuadro di un proceso disciplinario y pa garantiza entre otro trankilidad na pi’a di trabou. Mientrastanto maneho di Cuerpo di Bombero ta resorta den man di un Managementteam y cu suplentenan interino di e Comandante.
ORANJESTAD - Segun resumen di awe tin un total di 12 caso nobo di Covid-19, di cual tur ta residente, ("positivity rate" bou residente ta 10%). Tin 40 persona cu a recupera. E total di casonan activo ta awe 205, total di testnan haci ta 273, testnan haci bou di residentenan na laboratorio di hospital ta 123. E total di casonan di fayecimento relaciona na Covid-19 ta na 36.
ORANJESTAD - E Centro di Rescate y Coordinacion di Wardacosta a haya un yamada diahuebs anochi di famia di dos piscado cu ta perdi riba laman. E dos piscadornan a sali cas diahuebs mainta cu nan boto Rubia, pa regresa cas bek diahuebs atardi pa 4:30pm. E famia di e piscadornan a tuma contacto cu Wardacosta pa hasi un yamada pa un buskeda y rescate di nan famia riba laman. Wardacosta a dirigi e avion Dash y un Metal Shark mesora direccion di e supuesto localidat di e boto Rubia, pero lamentablemente ningun di e unidatnan no a encontra e boto. Awe mainta y awe merdia e avion Dash a bolbe hasi un vuelo di buskeda riba laman pa encontra e dos piscadornan perdi. Den e buskeda Wardacosta ta haya colaboracion di Search and Rescue Foundation Aruba cu ta bai yuda cu un avion civil.
ORANJESTAD – E situacion di e tankero Nabarima ta bou di control. Asina prome minister Evelyn Wever-Croes den conferencia di prensa di Gobierno di Aruba diabierna mainta a bisa riba e problema cu tin na e momento aki cu e tankero Nabarima. E tankero aki cu tin un total di 1.3 miyon bari di crudo a accidenta dilanti costa di Venezuela.
ORANJESTAD - Como parti di e luna di concientizacion di Salud Mental, Fundacion Respaldo y Jordan Ling Foundation ta sigui cu e serie di programanan informativo. Na e radio emisora Hits100 FM, durante e Entrevista di Dia, Giullita Anthony, Gezondheids Zorg Psycholoog a amplia riba e tematica di salud mental.


text:
Premier Evelyn Wever-Croes: PREMIER WEVER-CROES NA CAMINDA PA HULANDA PA ATENDE CONSEHO DI MINISTER DI REINO DIABIERNA AWO
Premier Evelyn Wever-Croes:
PREMIER WEVER-CROES NA CAMINDA PA HULANDA PA ATENDE CONSEHO DI MINISTER DI REINO DIABIERNA AWO
Despues di a haci tur intento na Aruba, pa purba convence Gobierno di Hulanda pa duna nos espacio y e posibilidad pa hiba un bon dialogo na Aruba mes riba e condicionnan cu Hulanda ta impone pa asina Aruba haya e fiansa pa e di tercer tranche, Premier Evelyn Wever-Croes a dicidi di bay Hulanda y atende reunion di Conseho di Minister di Reino diabierna 10 di juli na unda tin riba agenda e condicionnan pa e derde tranche pa e paisnan den Reino.


text:
Djárason 14 di òktober 2020 alrededor di 01.36 or di mardugá, Sentral di Polis a dirigí un unidat polisial pa Kaminda Jose Papa Liberia, pa asistí otro unidatnan pa un aksidente di tráfiko grave ku a tuma lugá.
For di un investigashon preliminar ku polis a hasi, a resultá ku shofúr di un outo di famia, despues di a nota presensia di polis den e área, a kore riba un velosidat haltu ku lusnan pagá i bai for di e sitio.
Polis a pèrdè e vehíkulo aki for di bista i djis despues a bin topa e vehíkulo aki, ku a aksidentá kontra di un palu di lus.
Promé ku esei, un dama okupante di e vehíkulo aki a keda benta riba kaya na momentu ku e shofùr aki a kuminsá kore den skual ku su outo.
Shofùr di e vehíkulo, debí na e impakto fuerte kontra di e palu di lus a keda pegá i ku yudansa di personal di brantwer a saka e víktima for di e outo.
E shofùr aki a sufri múltiple leshon i a fayesé na e sitio, miéntras ku ambulans a transportá e dama heridá pa sala di emergensia di C.M.C., pa tratamentu médiko. Dòkter di polis ku a presentá na e sitio, a konstatá morto di e hòmber Reynaldo Roberto Ustasia nasé na Kòrsou, 12 di sèptèmber 1996.
Departamentu di tráfiko ta kontinuá ku e investigashon.
Nota pa redakshon – no pa publikashon
Pa mas informashon bo por tuma kontakto ku Departamento di Komunikashon i Prevenshon na e numbernan di telefòn 8666-150 / 8666-152 / 8666-153.
Orario: djaluna pa djabièrnè di 8.00 – 22.00 or;
- Por yama durante di dia i den wikènt pa hasi entrevista i despues di 22.00 or por tuma kontakto ku: • bosero suplente di Kuerpo Polisial Kòrsou Alto Inspektor Imro Zwerwer na number di telefòn 5242403.
SIRBI I PROTEHÁ
Departamentu di Komunikashon i Prevenshon Página 1


text:
WILLEMSTAD – Despues di a warda un aña i mei Kòrsou a haña un inspektor nobo di Salubridat: Gersji Rodrigues Pereira. E médiko hulandes ta konsiente di e herensia ku e mester atendé kuné. Inspekshon di Salubridat ta hañando hopi krítika, pa motibu di falta di personal trato di keho ta tarda, i Sehos ta yen di kontroversia. Ta manera espesialmente e siruhanonan por hasi i deshasí manera nan haña bon.
Rodrigues Pereira ta bisa ku e tin eksperiensha ku instanshanan ku ta haña hopi krítika. Anteriormente e tabata presidente di direktva di e hòspitalnan di IJsselmeer, kaminda el a baha na 2008 pa motibu di un maneho ku tabata faya den e klínikanan di Lelystad i Emmeloord. “Mi sa ta kiko ke men para na kabes di un hòspital problemátiko ku problemanan finansiero i mal mantenshon di e salanan di operashon.”
Rodrigues Pereira mes ta bisa ku e tempu ei e no a logra pa pone e hòspitalnan bèk riba pia i di akuerdo ku e Konseho di Supervishon a baha. El a kompartí e pasado aki ku Minister Ben Whiteman di Salubridat, kende djaluna a firma un dekreto pa su nombramentu. “Ami ta masha sinsero tokante di esaki”, Rodrigues Pereira ta bisa.
St. Maarten Medical Center
Sin embargo e sinseridat aki a yega di lag’é na kaya anteriormente; su nombramentu na 2013 komo direktor di St. Maarten Medical Center a kai na awa despues di protesta di miembronan di personal i sindikatonan.
Tòg e ke sigui e trayekto di transparensha i mantené komunikashon abierto ku prensa, algu ku a nèk su predesesor Jan Huurman. Mi ta haña importante pa keda tene siudadanonan na altura di e kalidat di kuido ku ta duna. Parti di esaki ta ku ta tuma keho serio i ku ta trata nan den un término rasonabel, pa despues informá siudadanonan.”
Rodrigues Perereira tin algun luna kaba ta bishitá Kòrsou pa hasi diferente proyekto pa ministerio di Salubridat. “Sinseridat ta importante; Kòrsou ta un komunidat chikitu. Tur hende konosé otro. Ora trata un keho ku hende a entregá esaki ta stimulá otro hende pa entregá keho. Gobièrnu tin e obligashon pa perkurá pa bon kuido di salú i nos mester mustra komunidat esaki.” E inspektor nobo ta añadí si ku no ta e intenshon pa ‘horka’ hende.
Djaluna Rodrigues Pereira ta kuminsá su tarea nobo. E ta konsiente di tur relato den prensa tokante keho ku no a trata i e mal estado di Sehos. Otro siman e sa unda e ta bai kuminsá. “Promé mester deliberá ku inspektor general naturalmente. Ku mi proyektonan anterior na ministerio mi a bishitá hòspital diferente be. Mi a mira kon ta pará na hòspital i e problemanan ku tin ku konstrukshon nobo”, e ta bisa.
Pobersitu
“Wea di pa falta di stul e ta sinta riba tres pieda. Esaki tabata e kaso na Hulanda tambe: e hòspitalnan di IJsselmeer tabata e pobersitunan bou di hòspitalnan i pa añanan largu tabata haña atenshon di prensa. Mi sa mihó ku hopi hende kon difísil ta pa trata ku esaki. E mas importante ku mi ta trese di mi eksperiensha di trabou di ántes ta ku mi sa bon riba kua puntonan mi mester paga tinu.”
Outor Leoni Leidel-Schenk


text:
Kralendijk – Mi ta sumamente kontentu di mira boso na e konferensia akí, Kickoff Masterplan 2030, pa asina huntu nos determiná futuro di Boneiru, ku otro palabra, nos mes futuro. Mi ta mira grandi i chikí, hòmber i muhé, empresario, studiante i empleado públiko, tur huntu aki den e sala akí, i mi sa ku na kas tambe tin hopi ta sigui nos na television i riba Facebook. Un danki ta bai na boso tur. Boso partisipashon masal i e gran interes ku boso ta demostrá ta mustra kon importante futuro di Boneiru ta den boso bista.
Ora mi a kuminsá prepará e presentashon akí, mi a ripará ku mi rekuerdonan tabata hiba mi bèk na mi infansia, tempu ku mi a pasa kasi tur mi fakansinan aki na Boneiru. Mi mama ta di Boneiru, mi tata ta hulandes nasí na Kòrsou, i ami mes a krese na Kòrsou. Mi tabata disfrutá masha tantu di mi fakansinan na Boneiru. Ainda mi por sinti den mi boka e eiskrim i batata hasá di Supercorner i e krokètnan di Bebi ‘monchin. Boneiru semper a duna mi un sentido di libertat i siguridat, di un lugá kaminda bo por sinti bo berdaderamente kuidá i protehá … ku hende sinseramente amabel i ku ke otro bon.
Dia 17 di desèmber 2004 mi a bin biba na Boneiru. E tempu ei, mi opa tabata basta malu i mi a kaba di risibí un oferta pa bin traha pa Teritorio Insular komo konsehero di maneho pa Bienestar. Den e temporada ei, mi a mira ku mi mes wowo kon kos ta ora bo mester dependé riba Kòrsou. No tabatin remedi, pasobra a keda sin paga. Komo hende, nos tin e tendensia di lubidá ta di unda nos a bin, pero esei ta un tema pa otro okashon. Te dia djawe mi ta agradesido ku mi por tabata aki den e último dianan di mi opa, i risibí un poko di su sabiduria.
Un di su konsehonan tabata ku, komo hende muhé, bo mester a sòru di ta independiente finansieramente. Mi mama mes tambe a tuma e konseho ei na pechu i tabata un muhé ku a traha duru. For di chikí, el a mustra mi ku hende muhé tambe por manehá un kas riba nan mes forsa. No tabata por otro tampoko, pasobra aunke mi tata tabata di un famia ku moda, mayor parti di tempu e tabata na kas ta biba dushi, ku otro palabra, ku ekseso di alkohòl i otro tipo di stimulante!
Ta p’esei mes, un di mi soñonan pa Boneiru ta pa mucha muhé i hende muhé den nos komunidat kai ménos pa hòmber labiadó ku no ke nada otro sino “biba dushi”, i pa e hende muhénan akí haña oportunidat den bida i usa e oportunidatnan ei tambe, pa asina alkansá nan potensial i logra mas den bida.
Den nos kultura, ku kon ku bai bin tin su aspektonan un tiki machista, komo hende muhé por ta difísil pa bo para riba bo mes pia. Pero damanan, mamanan, muhénan, damitanan: Kere ku boso por. I no lubidá ku formashon di e hòmbernan di futuro ta den nos mes man!
Damanan, si mi tin mag di duna boso un konseho, ta esaki: Stop looking for the glass slipper to wear and start looking for the glass ceilings to shatter!
Den mi adolesensia, un di mi mihó amigunan tabata yu hòmber di Miguel Pourier i mi tabatin mashá atmirashon pa su tata. Mi ta kòrda kon tabatin un wèlga na Kòrsou anto ku tur e wèlguistanan a bin aglomerá na kas di famia Pourier. Mi a keda asombrá di mira kon kalmu Miguel Pourier a keda i ku kuantu rèspèt i amor el a keda papia ku e wèlguistanan. Den mi bista, e manera ku e wèlguistanan tabata trata Miguel Pourier tabata sumamente inhustu, anto ora mi a puntr’é alrespekto, e di ku tur hende tin derecho di ekspresá nan malkontentu i ku e ta asumí ku no ta nada personal nan tabatin kontra dje, sino ku mas bien nan aktitut tabata dirigí riba su ròl komo mandatario. El a siña mi ku e trabou di un polítiko òf mandatario ta un di e trabounan di mas ingrato i na mes momento mas bunita ku por tin, basta ku bo ehers’é na un manera íntegro i honesto.
Esei ta hiba mi na mi di dos soño pa Boneiru na 2030: pa e ta uni sla kaminda nos ta biba ku otro ku rèspèt, integridat i honestidat, kaminda por papia di berdadero inklusividat i kaminda no ta ekskluí niun hende, kaminda esnan ku ta bin en buska di algu ta bin aportá algu di igual balor tambe, no kralchi i fantasia, sino algu di balor igual òf asta mas haltu ku loke nan a bin buska! Un Boneiru kaminda, a base di diálogo, nos lo sa di yuda otro yega mas leu, pa asina nos tur por tin un bida mihó.
Mi tabatin 19 aña dia mi a bai studia na Hulanda. Aya, mi a bira miembro di MAAP, un movementu di hóben antiano i arubano ku e meta pa hala atenshon na, entre otro, algun di e retonan sosial ku nos tabata enfrentá. E tempu ei, tabatin hopi problema ku droga. Nos a organisá un reunion di e hóbennan di MAAP ku Rita Verdonk, kende e tempu ei tabata minister hulandes di Integrashon i Inmigrashon. Durante e enkuentro, el a splika nos ku e tabata konvensí ku tur hóben antiano i arubano ku bin Hulanda ta bini pa nan por tin un scooter i un telefòn selular, i ku nan tabata dispuesto di drenta mundu kriminal si ta nesesario pa logra esei. E imágen ku el a pinta di nos a shòk mi, pero mi a sali asta mas motivá pa un dia drenta polítika.
Despues di mi estudio, na desèmber di 2004, mi a muda bin Boneiru pa kuminsá traha komo konsehero di maneho pa Bienestar, i pa mi por ta serka di mi opa i mi oma. Mi tabata enkantá! Tempu ku mi tabata mucha, den fakansi, mi oma tabata hala mi su tras i bai bishitá kantidat di hende grandi. Mi tabata gusta sí, aunke mi motibunan (mangel i limonada) probablemente no tabata meskos ku di dje. Kasi sigur e tabata bai pa tuma konseho. Semper Oma tabata bisa mi pa tende di hende grandi, pasobra nan tin hopi eksperensia. Te dia djawe mi ta agradesido n’e pa esei, i p’esei mi ke traha asta mas duru pa por ofresé tur grandi riba nos isla un bon futuro.
Na 2013, mi a disidí di drenta MPB. Ta difísil pa bo ignorá ken bo ta di paden i e tempu ei tabatin un nesesidat urgente di renobashon den polítika boneriano; sigur despues di 10-10-10 ora ku nos a bira un entidat públiko di Hulanda. Na mei di 2016, mi a bira diputado di Asuntunan Sosial, Enseñansa, Hubentut, Kultura i Salubridat. Lamentablemente, e koalishon ei no a dura. Pero for di aprel di e aña akí mi tin e privilegio di ehersé e bunita funshon akí atrobe. Ta algu ku mi ta hasi ku mashá plaser i di henter kurason!
Na mes momento, esei ta hiba na mi siguiente soño pa Boneiru 2030:
Mi ke pa prinsipalmente nos grandinan, mucha i esnan ku ta pará mas suak den sentido sosial por tin e mesun fasilidatnan básiko di seguro sosial ku tin na e parti europeo di Reino. Tur dia atrobe, mi kurason ta hasi doló ora mi mira kuantu hende na Boneiru te ainda ta biba bou di nivel di pobresa. Na mes momento, e doló akí ta duna mi mas forsa i determinashon pa sigui lucha pa e soño ei.
Ademas, mi deseo ta pa mucha por krese na un manera sano, no den pobresa ni den un kas kaminda tin violensia òf agreshon, i pa nan por tin tur chèns pa desaroyá nan propio potensial, pa despues nan por tin un oportunidat hustu pa logra di tin un bida agradabel i pa nan por nifiká algu pa komunidat.
Ta p’esei mes mi ta keda traha sin kansa pa kombatí violensia doméstiko i pa lanta un Family Justice Center, un House of Hope, esta, un sentro ku un enfoke multidisiplinario pa duna e mihó sosten posibel na hende ku a haña nan konfrontá ku violensia doméstiko, eksplotashon òf trafikashon di hende. Nos mester por tende mucha ta hari i grandinan kontentu atrobe den bario.
Por último, mi ta deseá ku pa na 2030 nos por ta orguyoso di nos isla i nos patrimonio kultural, i ku nos a bira konsiente di e balor di nos kultura i nos ekspreshonnan artístiko i kulinario. Esaki tambe ta algu sumamente importante pa Boneiru por sigui desaroyá komo un Blue Destination kaminda kresementu ekonómiko duradero ta bai man den man ku maneho di kultura i di naturalesa.
No ta sobra mi nada mas sino di deseá boso tur un dushi konferensia. Mi ta masha interesá di skucha kiko ta boso soño- i deseonan pa futuro di Boneiru na 2030: nos futuro.
TOESPRAAK GEDEPUTEERDE NINA DEN HEYER KICKOFF MASTERPLAN 2030
Kralendijk – Het doet mij zo goed u allen hier aanwezig te zien tijdens deze Kickoff Masterplan2030 conferentie om gezamenlijk de toekomst van Bonaire, onze toekomst, te bepalen. Jong, oud, man, vrouw, ondernemer, student en ambtenaar, ik zie ze allemaal in de zaal zitten en ik weet dat er thuis ook velen via tv en Facebook meekijken. Dank u allen daarvoor. U toont met deze overweldigende interesse en deelname hoe belangrijk de toekomst van Bonaire voor u is.
Toen ik begon met de voorbereidingen voor deze presentatie vandaag, merkte ik dat mijn gedachten me terugbrachten naar hoe ik als klein kind zelf bijna iedere vakantie op Bonaire was. Ik ben de dochter van een Bonairiaanse moeder en Nederlandse vader die op Curacao geboren is en ben op Curaçao opgegroeid. Ik vond het heerlijk om als kind hier te komen. De ijsjes en frietjes van supercorner en de kroketten van Bebi ‘monchin kan ik nog proeven. Bonaire gaf altijd het gevoel van vrijheid en veiligheid, een soort magische warme deken gevoel…waarbij men oprecht vriendelijk is en om elkaar geeft.
Op 17 december 2004 ben ik op Bonaire komen wonen. Mijn opa was in die tijd ernstig ziek en ik kreeg een baan aangeboden om bij het eilandgebied te komen werken als beleidsadviseur welzijn. Ik heb in die periode gezien wat het betekende om afhankelijk te zijn van Curaçao. Medicijnen waren er niet omdat de rekening niet was betaald. Als mens hebben we de neiging te vergeten waar we vandaan zijn gekomen, maar dat is voor een andere keer. Ik ben er nog steeds dankbaar voor dat ik de laatste periode van m’n opa’s leven met hem heb mogen doorbrengen en nog wat wijsheden heb mogen ontvangen.
Een ervan was dat je als vrouw er voor moest zorgen dat je financieel onafhankelijk was. Mijn moeder heeft dat ook ter harte genomen en was een harde werker. Zij liet mij al op jonge leeftijd zien dat vrouwen op eigen kracht een huishouden kunnen runnen. Zij moest ook wel, want alhoewel mijn vader van goede financiële komaf was, zat hij vaker thuis en genoot hij van het leven. Met andere woorden alcohol en andere genotsmiddelen werden bovenmatig genuttigd!!
Een van mijn dromen voor Bonaire is dan ook dat de meisjes en de vrouwen in onze samenleving weerbaarder zijn voor praatjes van “levensgenietende “ mannen, de kans krijgen en pakken en het beste uit hunzelf halen om zo meer te bereiken.
In onze toch enigszins machocultuur wordt het je als vrouw vaak lastig gemaakt jezelf staande te houden. Maar dames, moeders, vrouwen, meisjes: Geloof in je eigen kracht, bovendien de sleutel en vorming van de toekomstige man hebben we zelf in handen!
Dames als ik een ding mag meegeven: Stop looking for the glass slipper to wear and start looking for the glass ceilings to shatter!
In mijn tienerjaren was een van mijn beste vrienden de zoon van Miguel Pourier en ik bewonderde zijn vader ontzettend. Ik herinner me dat er een staking was op Curacao en dat
alle stakers zich verzamelden bij het prive-huis van de familie Pourier. Het verbaasde me om te zien hoe rustig Miguel Pourier bleef en met hoeveel respect en liefde hij over de stakers bleef praten. In mijn ogen was het zeer onterecht dat de stakers zo met Miguel Pourier omgingen en toen ik hem er naar vroeg gaf hij aan dat iedereen recht heeft om zijn grieven te uiten. Dat hij er van uit ging dat het niet persoonlijk was maar dat het gericht was op zijn rol als bestuurder. Hij leerde me dat politiek of bestuurder zijn een van de meest ondankbare maar toch mooie banen is als je het ook met oprechtheid en eerlijkheid uitvoert.
Dit brengt mij tot mijn tweede droom voor Bonaire in 2030: een eiland waarbij we met respect, oprechtheid en eerlijkheid met elkaar samenleven, waar inclusiviteit hoogtij viert en niemand wordt buitengesloten, waar degenen die iets komen halen ook iets van gelijke waarde komen brengen, geen spiegeltjes en kraaltjes maar echt iets van gelijke of hogere waarde! Een Bonaire waar we op basis van dialoog elkaar tot grote hoogtes weten te pushen zodat we allemaal een beter leven krijgen.
Ik was 19 toen ik in Nederland ging studeren en werd daar een lid van MAAP, een beweging van Arubaanse en Antilliaanse jongeren om onder andere sociale uitdagingen waar wij mee te maken hadden onder de aandacht te brengen. In die tijd waren er vele issues met drugs. We organiseerden een meeting met de MAAP jongeren en Rita Verdonk, toentertijd de Nederlandse minister van Integratie en Immigratie. Tijdens die bijeenkomst vertelde ze dat ze ervan overtuigd was dat alle Antilliaanse en Arubaanse jongeren naar Nederland kwamen om een scooter en mobiele telefoon te kunnen hebben en als het nodig was het criminele pad opgingen om dat voor elkaar te krijgen. Ik was geschokt door het beeld dat zij neerzette van ons, maar het motiveerde me nog meer om uiteindelijk de politiek in te gaan.
Na mijn studie vertrok ik dus in december 2004 naar Bonaire om als beleidsadviseur welzijn aan de slag te gaan en bij mijn grootouders te kunnen zijn. Dat vond ik heerlijk! Sinds klein, gedurende de vakanties, nam ze me op sleeptouw langs allerlei oudjes. Ik vond het waarschijnlijk om andere redenen dan haar leuk (snoep en limonade). Zij ging waarschijnlijk om advies te krijgen. Mijn oma vertelde me altijd om goed naar de ouderen te luisteren, die hadden immers veel gezien en meegemaakt. Ik benhaar daar nog altijd dankbaar voor en het maakt dat ik nu extra hard wil werken om alle ouderen op ons eiland een goede toekomst te kunnen bieden.
In 2013 besloot ik me aan te sluiten bij de MPB. Het bloed kruipt waar het niet gaan kan en het was hoog tijd vernieuwing en verbetering te brengen in de Bonairiaanse politiek, zeker na 10-10-10 waarin we een openbaar lichaam van Nederland waren geworden. In mei 2016 werd ik gedeputeerde van sociale zaken, educatie, jongeren, cultuur en gezondheidszorg. Helaas hield de coalitie niet lang stand, maar sinds april van dit jaar mag ik dit mooie ambt weer uitoefenen. Ik doet dat met heel veel plezier en heel mijn hart!
Dat vertaalt zich dan ook in mijn volgende droom voor Bonaire 2030:
ik zou willen dat met name bejaarden, sociaal zwakkeren en kinderen de basisvoorzieningen hebben zoals we die ook in het Europese deel van Nederland kennen. Het doet me iedere dag pijn te zien hoeveel mensen op Bonaire nog onder de armoedegrens leven. Deze pijn geeft me tegelijkertijd nog meer kracht en volharding om hiervoor te knokken.
Daarnaast wil ik dat kinderen gezond kunnen opgroeien, dat ze niet hoeven op te groeien in armoede of in een huis met agressie of geweld en dat ze alle mogelijkheden krijgen zich te ontwikkelen binnen hun eigen kracht en kunnen, zodat ze later echt gelijke kansen hebben op een fijn bestaan en iets kunnen betekenen in de maatschappij.
Dit maakt ook dat ik me ook keihard blijf inzetten voor het bestrijden van huiselijk geweld en de oprichting van een Family Justice center, een House of Hope, oftewel een centrum met een multidisciplinaire aanpak om mensen die te maken hebben gehad met huiselijk geweld, uitbuiting of mensenhandel op een zo goed mogelijke wijze te ondersteunen. In de wijken moeten weer de geluiden van lachende kinderen en vrolijke ouderen klinken.
Tot slot zou ik willen dat we in 2030 het voor elkaar hebben gekregen dat we trots zijn op ons eiland, ons cultureel erfgoed en dat we ons bewust zijn van de waarde van ons cultuur en artistieke en culinaire uitingen ervan. Dit is ook van groot belang binnen de verdere ontwikkeling van Bonaire als Blue Destination waarbij duurzame economische groei hand in hand dient te gaan met cultuur- en natuurbeheer.
Rest mij niets anders dan jullie allen een hele fijne conferentie toe te wensen en ik kijk erg uit naar al jullie dromen en wensen voor de toekomst van Bonaire in 2030, onze toekomst.


text:
SCHIPHOL – Dos polis envolví den e morto di Mitch Henriquez na 2015 awe tabata dilanti wes sin ku por a mira nan. E punto di disputa di mas grandi durante di e seshon preparatorio tabata di duna e datonan personal di e sospechosonan na e abogadonan di e famianan di e defuntu. Wes ta haña ku e privasidat di e sospechosonan ta mas importante.
E dos sospechosonan, bistí na unifòrm di polis tabata sinta tras di un pantaya. Ta korte so por mira nan. Ta menta nan nòmber komo DH01 i DH02. A kambia nan bos i p’esei ta difísil pa tende kiko nan ta bisa. Tambe e abogadonan di e famianan di e defuntu, Gerald Roethof i Richard Korver, no sa e nòmbernan di e sospechosonan.
Jennifer Petrocthi, èks kasá di Mitch Henriquez (Papiamentu) i abogado Richard Korver (Hulandes) ta papia ku Pieter Hofmann (
Segun wes ta menasá e dos polisnan seriamente, meskos ku e tres otro polisnan ku no a pèrsiguí den e kaso aki. Pero e privasidat aki, ku segun Roethof asta sospechoso di teror i di asesinato no ta haña, ta kai malu serka e famianan di e defuntu.
Tin kikmentu riba tribuna públiko. Abogado Korver: “E menasanan ta di aña pasá. Mi ta puntra mi mes kon aktual e menasa ta awor.” Durante di e seshon e ta añadí ku supuestamente e tin informashon tokante un di e sospechosonan, pero ku e no por verifiká esaki awor.
E trato di kontenido di e kaso ta kuminsá 6 di aprel. A reservá sinku dia den korte. E famianan di Mitch Henriquez a preferá di wanta e kaso pasobra ainda tin un prosedura ta kore pa fòrsa persekushon di e tres otro polisnan (DH03 te ku DH05). Wes ta pensa ku esaki lo tarda e kaso ku un aña i ta p’esei e no ta wanta e kaso mas.
Henriquez di 42 aña a fayesé den zomer di 2015 di violensia di polis den Zuiderpark na Den Haag. Dos di e sinku polisnan embolbí den su detenshon ta dilanti wes pa maltrato severo ku morto komo konsekuensha.


text:
Algun dia pasa, nos redaccion a publica un articulo tocante e desaroyo cu ta tumando luga den area di centro di Oranjestad, den cual Fundacion Rancho a expresa cu dia pa dia comunidad por mira cu Aruba ta birando mas comercial y custumbernan ta keda atras. Un di esakinan ta e piscado.
Bon Dia Aruba tabata presente durante un reunion cu a tuma luga den area di Waf’i di Rancho, unda piscadonan a vocifera nan preocupacion tocante kico lo pasa cu nan den futuro. Esaki pa motibo cu den e sitio na e momentonan aki ta den construccion un hotel, cu segun nan mes a bisa, ‘no por haya parkeo pa para nos auto y baha e pisca cu nos ta trece tur dia’.
Donny Dania, representante di piscadonan di area di Rancho, a expresa cu e motibo pa cual nan a haci e reunion ta cu nan a tende cu e pier ta bay pasa pa Hadicurari. E preocupacion cu nan a expresa ta principalmente e hotel cu ta para di un banda. Riba e potretnan aki e lector por mira e desaroyo cu e hotel lo tin y nota cu e pier no lo existi mas.
Di mesun manera, Dania a bisa cu nan tin un par di luna cu e preguntanan, pasobra primeramente e luga ey tabata bou di Stichting Rancho: con ta bay para cu e pier, con ta bay para cu e facilidadnan manera pa parkeer; y nan no a haya ningun contesta.
Dania a señala cu e pier tin añanan di existencia y di un ‘manera inespera’ – segun e mes a expresa – nan lo bay perde e pier.
Dania a comenta cu loke nan kier haya ta informacion: con nan ta bay keda, con ta bay para cu nan pier. Tambe el a informa cu e mantencion di e pier mester bin, pa motibo cu nan no tin mantencion pa esaki. E piscadonan a yega di purba un manera pa nan mes traha riba dje, pero e materialnan ta hopi caro y Stichting Rancho no tin e facilidad pa por yuda nan cu esey.
“Nos ta purba manten’e, pero tambe nos ta haya cu den oranan di anochi y marduga tin hende cu ta subi riba e pier y ta daña e botonan.” Pa e motibo aki nan a pidi pa cera e luga y asina tene esaki priva pa tur e piscadonan.
Asina mes, Dania a comenta cu nan ta mira cu otro pier cu ta wordo construi tin tur facilidad di biaha, manera awa y coriente. En cambio nan no tin tur esey, den oranan di anochi e luga ta keda scur.
Pa loke ta trata e cultura di piscamento, el a sigura cu e miedo cerca tur piscado ta cu esaki lo bay perdi, pa motibo di e hotel den desaroyo. “Nan a pone un potret den e luga ey, masha bunita mes y e pier no ta riba e potret. Nos no kier haya un sorpresa cu nos tin cu bay pisca otro caminda pa via di e construccion aki”, Dania a finalisa.


text:
Re-integracion
Pakico re-integracion?
E meta di re-integracion ta pa reduci e periodo di absentismo largo di ausencia na trabao pa motibo di un malesa of accident na trabao. E beneficionan ta grandi pa e empleado y e doño di trabao:
- Un empleado cual ta bay traha bek na su trabao den un forma adapta ta recupera mas lihe. E trabao ta causa cu e persona cu ta AO ta sali for di e regimen cu e ta incapacita pa traha y asina ta drenta bek den e rol di empleado. E empleado cu ta traha ta sinti su mes balora pa su trabao y e no ta sufri perdida di entrada.
- E doño di trabao no tin nodo di paga otro empleado overtime pa haci trabao di e empleado incapacita pa traha, of busca un otro empleado temporal. Tambe su empleado cu tin experencia y cual ta confiabel ta bek na trabao dentro un temporada mas cortico.
Trayecto di re-integracion
Prome cu un empleado por bay traha bek e doño di trabao y SVb ta evalua si por adapta e trabao of si e empelado por haci un otro trabao. Despues di un evaluacion positivo, e empleado ta drenta un trayecto di re-integracion. E trayecto aki ta core te ora cu e empleado por ehecuta su mesun trabao bek, of te ora cu e trabao adapta of e otro trabao bira su trabao nobo.
Resultado di re-integracion
E resultado di re-integracion semper ta uno positivo. SVb ta saca un persona for di AO y ta logra pa e ta productivo bek sea den e mesun trabao of den un trabao cu ta wordo adapta temporario of permanente. Pa e compania tambe esaki ta reduci gastonan relaciona cu AO y tambe ta evita cu mester buska otro empleado temporal cual ta costoso.
Proceso di re-integracion
SVb ta haci peticion por medio di un carta na e doño di trabao pa adapta e trabao of pa pone e empleado den un trabao temporario cu ta adecua pa su persona. Na e momento cu a logra reintegra un persona SVb ta keda evalua con esaki ta bay, tanto cu e empleado mes como cu e doño di trabao. Esaki ta tuma luga te ora por clausura e re-integracion den un acuerdo cu e doño di trabao of te ora e persona ta apto pa ehecuta su propio trabaou.
Re-integracion hunto cu Departamento Progreso Laboral
SVb tin bon contact cu Departamento Progreso Laboral. For di SVb DPL ta ricibi conseho na momento cu un compania kier kita un empleado for di trabao. Re-integracion di un persona ta hopi importante, si e persona ta den un tryecto di re-integracion e retiro no ta tuma luga. Den caso cu un persona ta keda retira durante su AO, SVb tin contacto cu DPL pa haci “re-integratie via 2e spoor” pa e trahado haya otro trabao.
Mas informacion
Pa mas informacion por tuma contacto cu nos re-integratiemedewerker sra. Trudy Smith na 527 2788.


text:
Un poco mas cu dos siman pasa, a informa den conferencia di prensa di Gobierno, cu si cifranan di contagio no baha, ta bini cu medidanan mas severo. Parlamentario Daphne Lejuez ta haya cu e medidanan aki ta necesario. Sin medida mas pisa, e pueblo no ta mira seriedad di e problema di contagionan.
E Parlamentario, kende tin un yiu cu ta cay den grupo di riesgo, ta haya e situacion uno hopi alarmante.
El a splica cu e ta compronde e posicion cu Gobierno ta den dje, unda mester pone den balans e parti di economia, pa e hendenan por pone cuminda riba mesa, y di otro banda e aspecto di salud. “Mi ta compronde cu e ta un decision hopi dificil pa tuma.”
Di otro banda , e ta bisa, si no duna e ehempel door di bini cu medidanan mas severo e poblacion no ta bay sinti e seriedad di e situacion. El a duna e ehempel cu trabou ta sigui y scol tambe. Esaki mientras cu a keda proba cu na pia di trabou tin e contagionan caba. E ora e ta puntra di con e hendenan no por cuminsa traha for di cas. Pakico no duna mas tanto posibel les for di cas. Por laga nan bini un dia cu huiswerk pa henter siman.
Mester busca forma pa limita e contacto y contagio mirando cu awor tin mas di 1600 caso positivo cu ta un cifra alarmante.